
Poveste despre mine scrisă cu o cariocă verde pe o foaie ruptă dintr-o agendă veche 


E mai greu să scrii despre tine însăţi decât să scrii o piesă de teatru sau un scenariu de film. Variantele de a o face 
sînt atât de variate că nu ştii pe care să o alegi. Să scriu chiar exact ce e în capul meu la 34 de ani, să scriu mai 
degrabă cum aş fi vrut să fiu la 34 de ani (în fond visele unui om sînt importante ... adică poți să îţi faci o părere 
despre el ascultându-le ... cel puţin eu una aş putea) ? Sau să scriu o chestie care să nu spună mare lucru dar să fie 
plină de farmec şi haz ? E complicat, vă zic ... 


Aş putea folosi fraze pe care le-am zis deja despre mine şi care sînt verificate cum s-ar zice. Exemplu: "Scriu prea 
bine ca să distribui o actriță ca Lia Bugnar în piesele mele şi sînt o actriță prea bună ca să joc în piese de Lia 
Bugnar”. Acuma, punând-o pe hârtie nici nu mi se mai pare cine ştie ce frază (deşi — culmea! — e adevărată) ... 


Hai să încerc altfel. Metodic şi cinstit. Ce sunt: 

1) o fată din Bucureşti, blondă, cu picioare lungi (fals! Sunt o femeie de 34 de ani care se crede puştoaică); 

2) o actriţă care joacă în teatre bucureştene (roluri de blondă cu picioare lungi, în care dicția contează mai puţin decât 
mersul de pildă); 

3) o persoană care scrie texte haioase de teatru şi film. 


Astea au fost detaliile neimportante despre mine. Acum urmează cele importante: 
- sunt cea mai fericită persoană pe care o cunosc 

- am un bărbat superb (scenograf) 

- am prieteni care îmi fac viața frumoasă 

- râd zilnic 

- fac sport (aproape) zilnic 

- nu-mi place să trezesc oamenii cu telefonul 

- am o grădină superbă şi vara fac plajă în ea 

- am un căţel deştept şi semi-om 

- am o mamă care râde 

- scriu foarte uşor, e suficient să inventez prima propoziţie, restul vine singur 
- îmi place să conduc maşina 

- alimentul meu preferat e pâinea 

- n-am televizor şi nici nu prea ies aşa că am aflat de război după ce s-a terminat 
- nu-mi place să citesc teatru 

- îmi place să citesc în schimb 

- îi cred pe oameni 

- n-am computer şi nici nu ştiu să folosesc aşa ceva 

- soțul meu zice că o să ne luăm computer 

- eu aş prefera întâi să-mi repare maşina (o broscuţă galbenă) 

- scriu de mână 

- dacă ne-am lua computer tot de mână aş scrie 

- aş vrea să am un copil deşi cred că e groaznic să-l hrăneşti zilnic. 


CONCLUZIE: Am un pic mai mult decât merit, dar mă rog la Dumnezeu să treacă cu vederea chestia asta. 
(aprilie 2003). 


Lia Bugnar 

Completare poveste despre mine... un an mai tirziu 


Citind această încercare de autoprezentare mi-am dat seama încă o dată de ce nu-mi place să mi se publice nimic 
din ce scriu. Pentru că ce scriu e valabil doar în clipa aia. La o fracțiune de secundă după, nu mai e adevărat ce-am 
scris, pentru simplul motiv că eu nu mai sunt la fel. O să las autoprezentarea asta infantilă aşa cum e, deşi vă spun 
că nu reprezintă decât o Lia dintr-o clipă a vieţii ei. Şi viața omului e compusă din atâtea clipe! Nu-mi mai place deloc 
prezentarea pe care mi-am făcut-o acum un an dar asta contează extrem de puţin. Ce s-a schimbat fundamental in 
viața mea într-un an? Nimic. E clar că eram fericită (presupun că de-aia mă şi răsfățam până şi pe hârtie) ceea ce, 
mulțumesc lui Dumnezeu, continui să fiu. S-au schimbat doar mărunţişuri. Mi-am luat computer şi am început să scriu 
cu ajutorul lui. Mi-am reparat şi broscuţa galbenă. În rest, nimic să merite consemnat şi care să nu se schimbe în 
clipa imediat următoare. 


Lia Bugnar 

1011 cuvinte despre mine 


M-am născut în vara lui 1969 în Bucureşti. Dintodeauna m-am simţit în România ca de pe altă planetă, dar sper că va 
veni o zi în care, atunci cînd ceri roşii, n-o să primeşti şi cîteva stricate, strecurate cînd nu te-ai uitat. 


Sînt îndrăgostită de limba engleză şi iubesc spaniola. Franceză vorbesc perfect, însă doar după un pahar de whisky. 
Provin dintr-o familie doldora de poveşti fabuloase. Una dintre ele se leagă chiar de naşterea mea. Nu, nu v-o spun 
acum. De mică, am început să îi văd pe cei din jurul meu ca pe nişte personaje. La asta m-a ajutat mult şi tata, care e 
un mare povestitor. Pe la 9 ani am avut revelaţia că eu o să am de-a face cu scrisul. Nu ştiam exact cum, dar mi s-a 
părut cel mai normal lucru din lume ca eu să scriu poveştile pe care le-am auzit şi la care, uneori, am asistat. 


Nu am cîntat în cor pentru că profesoara de muzică nu îşi dădea seama la ce voce sînt şi n-am mai aflat niciodată 
pentru că, pînă să îşi dea ea seama, m-a şi dat afară. Mă învoiam prea des ca să merg la doctor. De fapt, după 
şcoală, mergeam cu fratele meu mai mare la cinema. Luam 311 rapid care oprea din 3 în 3 staţii, tata fugea de la 
serviciu şi ne ducea la Luceafărul, la Patria sau la Scala, unde ne lăsa în grija plasatoarei, după care se întorcea la 
datorie. 


Pe la 12 ani, am avut citeva planşe de desen pe teme rutiere expuse vreme de-o lună la Scala. Am luat premiul doi 
pe capitală, deşi omuleții mei arătau ca egiptenii - nu ştiai dacă sînt din faţă sau din profil - şi am primit un binoclu mic 
de operă. O lună întreagă mi-am invitat colegii şi prietenii la toate filmele de la Scala şi la expoziţie. Am continuat să 
primesc binocluri mici şi albe (nu ştiu nici acum de ce ăsta era premiul care mi se repartiza cel mai des) la concursuri 
de diverse feluri. Nu mi-ar fi trecut niciodată prin cap că într-o zi o să-mi scriu propriile filme. 

În liceu am supravieţuit plictiselii cu ajutorul cîtorva colege. Lia a fost una dintre ele. 

Am fost o mare fană a bibliotecii americane, fără cărţile şi filmele căreia nu ştiu ce aş fi făcut. 


După liceu, am dat cu Lia la chineză pentru că mi s-a părut o idee suficient de dementă ca să mă intereseze. Nu am 

intrat pentru că la orele de pregătire mai mult rideam şi beam ness. Singurele propoziţii pe care mi le amintesc sînt 
“bună ziua”, “elevul are o carte” şi “te iubesc”. Pînă la urmă, am revenit cu picioarele pe pămînt şi am terminat 
engleză-spaniolă. 


În 1992 am dat la ATF fără să ştiu despre ce e vorba. Îmi place viteza şi îmi mai place să-mi testez forţele şi limitele, 
ceea ce fac în permanenţă. Nu îmi plac oamenii care încurcă locul. Dacă intram, însemna că aveam ce trebuia pentru 
asta. Dacă nu, nu mai dădeam niciodată. Am intrat, cu o poveste despre o soră a bunicii mele. La admitere l-am 
enervat îngrozitor pe unul dintre profesori, care m-a întrebat nu ştiu ce despre nu ştiu ce regizor. l-am răspuns că nu 
ştiu, că, dacă ştiam, ce aş mai fi căutat aici? Acest profesor a exercitat apoi o influenţă enormă asupra mea. Am 
înțeles şi de ce susținea că un om sub 25 de ani nu prea poate face film. Trebuie să ai ceva cultură şi experienţă 
personală înainte de asta. 


Am început să scriu scenarii pentru că trebuia, pentru examen. Lucrul care mă deconcerta era că mi se părea că 
scenariile mele erau prea “normale”. Nu credeam că poate să fie atît de simplu, mai ales că mulţi colegi de-ai mei 
scriau cu totul şi cu totul altceva. La un examen, am testat una dintre poveştile familiei, care i-a lăsat pe toți cu gura 
căscată. Ulterior, am inventat propriile mele poveşti. Am aflat curînd că, dacă scrii ce te interesează, ai şanse să îţi şi 
iasă. 

Vreo trei ani i-am sprijinit cu toate forțele pe alţii să fie scenarişti. 

Din 2001 am revenit şi eu la scris. 


Pentru mine, Cobai va rămîne întotdeauna Love story-ul românesc. 


Scriu filme pentru public. Unicul lucru care mă interesează este emoția. Secondată, pe cît permite subiectul, de umor. 
Am un simţ al observaţiei foarte dezvoltat (poate e şi meritul binoclurilor despre care v-am spus). 


Am constatat că am idei foarte bune şi că simt ce doreşte publicul să vadă. Nici nu e atit de greu. Publicul nu vrea 
altceva decit filme care să-i placă. Să-l amuze, să-l încînte, să-l emoţioneze. Cu alte cuvinte, să-l facă părtaş la 

poveste. Nu-mi plac autorii de film care desconsideră inteligenţa publicului şi care uită că publicul trebuie cucerit în 
fiecare clipă. 


Cred că experienţa proprie te ajută foarte mult la scris. Împreună cu cărțile şi filmele. 

Şi mai cred că mi-am ales una dintre cele mai frustrante meserii din lume şi probabil cea mai frustrantă din România. 
Dintr-un motiv necunoscut, aici toată lumea crede că poate interveni în text oricit, că trebuie chiar să intervină, chiar 
dacă le place aşa cum e, iar textul va rămîne mereu egal cu sine. Total fals. Un scenariu bun e o construcţie făcută 
cu foarte multă muncă şi fiecare cuvînt e bine cîntărit. Orice cuvînt nelalocul lui se simte imediat. 


Ştiu că va veni o zi cînd şi în România scenaristul va fi considerat autorul unei lumi, şi nu orice altceva. Dacă nu 
pentru alt motiv, măcar pentru că banii pentru finanţarea filmului se cîştigă cu scenariul. Şi aici, şi oriunde în lume. 


Ştiu că, trăind în România, nu voi duce niciodată lipsă de subiecte de film. E suficient să te uiţi uneori la știri. 


Şi mai ştiu că va veni şi acel moment în care să fie bine să fii scenarist în România şi în care filmele vor fi mai mult 
bune decit proaste. Şi în care, atunci cînd cumperi roşii, să fii sigur că sînt roşii. 


Vali Florescu 

Lia BUGNAR & Vali Florescu 


Cobai 

INT. MAGAZIN. ZI. 


Sîntem într-un magazin tip minimarket. Într-un colț se află un raion cu diverse, în special cu 
articole de igienă intimă pentru femei. La tejghea, o viînzătoare în jur de 35 de ani, JENI, 
aranjează nişte cutii de tampoane. Nici un client. 

În magazin intră o ADOLESCENTĂ drăguță, cu păr lung şi blugi evazaţi. Se îndreaptă glont 
spre raionul respectiv. 


ADOLESCENTA 
Nu vă supăraţi, OB-uri aveţi? 


JENI 
Mici? Mari? Normale? 


ADOLESCENTA 
Mari. 


În acest moment, se deschide o uşă din interiorul magazinului şi apare UN TÎNĂR la vreo 
22 de ani. 


TÎNĂRUL 
(către vinzătoare) 
Jeni! La telefoon... 


Jeni se îndreaptă spre uşa pe care a intrat tînărul. 


JENI 
Serveşte-o tu pe domnişoara... 


Editura LiterNet 2004 


Lia Bugnar şi Vali Florescu — Cobai 


Tînărul vine la tejghea. 


TÎNĂRUL 
Ce să fie? 


ADOLESCENTA 
Poftim? 


TÎNĂRUL 
Ce-aţi dori? 


ADOLESCENTA 
Aaa... o sticlă de spirt, o ciocolăţică din asta mică... 


Îi arată cu degetul în vitrină. 


TÎNĂRUL 
Atît? 


ADOLESCENTA 
Nu... şi... nişte bețigaşe de urechi. 


Tînărul îi pune pe tejghea ce a cerut. 


TÎNĂRUL 
Cincizeci şi şapte. 

ADOLESCENTA 
(cu aerul că acum îşi aminteşte) 
A, chiar... Şi o cutie de OB-uri. 


TÎNĂRUL 
De care? Mici? Normale? Mari? 


ADOLESCENTA 
Aaaa... 
(e deja roşie ca racul) 
Mici. 


Tînărul îi dă şi cutia de OB-uri. O priveşte întrebător. 


TÎNĂRUL 
Nouăşi'trei. 


Uşa din spate se deschide şi apare Jeni. 


JENI 
(cu reproş, către tînăr) 
Ce faci, dragă? Fata vrea mari. 


ADOLESCENTA 
(cu ochii în pămînt) 
Nu, lăsaţi aşa. 


JENI 
Cum să lăsăm aşa? Dacă vreţi mari, luaţi mari. Da' ce, e-o ruşine? 

Adolescenta pune o bancnotă de o sută de mii pe tejghea, ia punga şi vrea să plece. 
Tînărul iese de după tejghea. 


TÎNĂRUL 
Domnişoară!... Restul!... 


ADOLESCENTA 
Nu, lăsaţi aşa. 


Tînărul o prinde de mină şi n-o lasă să plece. 


TÎNĂRUL 
Da' măcar un zîmbet pentru Camera ascunsă ne dați? 


O ia de umeri şi o îndreaptă spre un colț din stinga magazinului, arătîndu-i un punct fix cu 
degetul. Lingă ei a apărut şi Jeni, veselă nevoie mare. 


JENI 
Ai fost la Camera ascunsă, ce zici de asta? 


În prima secundă, adolescenta nu înțelege. Abia cînd îşi dă seama, reuşeşte cu greu un 
zîmbet schimonosit. 

CUT TO: 
INT. MAGAZIN. ZI. 


TÎNĂRUL 
(tinînd pe după umeri o femeie cochetă la 25-30 de ani şi arătîndu-i o direcţie) 
Da. Dar ceea ce nu ştiţi dumneavoastră e că acolo se află o cameră ascunsă... 


CUT TO: 
INT. MAGAZIN. ZI. 
TÎNĂRUL 
(tinînd pe după umeri o puştoaică tip André, cu codițe afro aplicate) 
Ai fost vreodată la televizor? Ei, o să fii, pentru că... 
CUT TO: 


INT. MAGAZIN. ZI. 


TINARUL 
(tinînd pe după umeri un tip la 40 de ani, în costum - cămaşă albastră şi cravată galbenă - 
şi cu servietă, mult mai înalt decit el) 
Semănaţi cu de Niro, vi s-a mai spus? 
Cel puţin, aşa se vede prin camera noastră ascunsă acolo... 


Íi arată o direcţie. 

CUT TO: 
INT. MAGAZIN. ZI. 


TÎNĂRUL 
(încercînd să cuprindă cu brațul umerii unei doamne corpolente la 45 de ani) 
Scumpă doamnă, sînt sigur că aveţi simţul umorului. De aceea, vă rog să privim împreună 
într-acolo... 


CUT TO: 
INT. BIROU. ZI. 


Începe să curgă genericul, pe imagini care sugerează că se pregăteşte o filmare. Se aduc 
mobile, ghivece cu flori, cabluri, microfoane etc. 


CUT TO: 
EXT/INT. STRĂDUŢĂ LATERALĂ BD. DECEBAL / APARTAMENT. ZI. 


ANDREEA BĂDULESCU, o femeie foarte prezentabilă, în jur de 25 de ani, îmbrăcată în 
deux-pieces, cu părul impecabil coafat, machiată fără cusur, cu un zîmbet stupid, priveşte 
într-o anume direcţie. Camera coboară şi descoperim că ține în mînă un microfon. Îl ridică 
brusc şi începe să vorbească. 


În timp ce ea vorbeşte, cadrul se lărgeşte şi descoperim că se află între blocuri, pe o 
străduță, lingă un car de reportaj. Forfotă specifică pregătirilor de filmare. La parterul 
blocului din fată se află un Internet Café, cu o firmă fostorescentă. De aici ies cițiva puşti 
curioşi care se amestecă în multime. 

ANDREEA 
Ceea ce tocmai aţi văzut este un tip de camera ascunsă cu care Omega TV v-a obişnuit 
deja. Vă propunem în cele ce urmează un experiment inedit, în premieră mondială am 
putea spune. Nu, nu sînt vorbe mari. Dumneavoastră, telespectatorii noştri fideli, fără de 
care noi nu am exista, veți fi martorii unui alt tip de camera ascunsă: camera ascunsă în 
direct. Live. Scopul acestei emisiuni nu este acela de a vă smulge hohote de ris, ci, mai 
degrabă, de a lua pulsul societăţii noastre. E, dacă vreţi, un experiment social menit să ne 
pună în faţă o oglindă a adevărului care să ne arate aşa cum sîntem, fie că ne convine, fie 
că nu. Sperăm să ne privească şi cei care au puterea de a schimba ceva şi, de ce nu, să se 
recunoască în subiecţii emisiunii noastre de astăzi. Poate că, în sfirşit, se va schimba ceva 
şi pentru noi, oamenii obişnuiţi. Ne bazăm pe dumneavoastră, publicul nostru fidel, să vă 
amintiţi că noi, Omega TV, sîntem mereu primii şi avem curajul de a risca pentru 
dumneavoastră. Sînt Andreea Bădulescu, vă doresc vizionare plăcută şi, cum ne place 
nouă să spunem, nu ne pierdeţi din ochi! 


FADE TO: 
INT/EXT. GARSONIERĂ SEBASTIAN. ZI. 


Aparatul se depărtează şi imaginea devine cea a unui televizor sport aflat pe o măsuță. 
Cadrul se lărgeşte puțin, descoperind un pantof bărbătesc. Pantotul se află pe piciorul unui 
bărbat. Pe măsură ce cadrul devine tot mai larg îl descoperim pe acesta, tolănit pe un 
fotoliu, în fața televizorului. 


Este personajul pe care îl vom cunoaşte sub numele de SEBASTIAN BUCUR. E un bărbat 
mai degrabă înalt, bine făcut, la vreo 40 de ani, genul care a făcut sport şi încă se mai 
cunoaşte. Pare mai tînăr decit e. 


Stinge o țigară în scrumieră, apoi se ridică şi se duce spre balcon. lese în balcon şi priveşte 

în jos. Recunoaştem carul de reportaj de la televizor şi o vedem pe crainică aprinzîndu-şi o 
țigară şi trăgînd două fumuri. Dă să urce cu ea în car, apoi, amintindu-şi că e interzis, o 
aruncă. Urcă în car. 


Sebastian se întoarce în cameră şi, fără să piardă ecranul din ochi, deschide şifonierul şi îşi 
alege o cravată. E îmbrăcat cu gust, începînd cu pantofii impecabili şi pină la cel mai 
mărunt accesoriu. 


Cadrul se stringe pe televizor pînă cînd acesta se confundă cu ecranul. Vedem un birou 
obişnuit la care e aşezată o femeie. 


FADE TO: 
INT. BIROU. ZI. 


Biroul pe care l-am zărit mai devreme. Este o cameră destul de mare dintr-o garsonieră, 
mobilată standard (birou cu telefon şi computer, fotoliu, cite un scaun impozant - 
ergonomic, de piele, gen Mobexpert - de o parte şi de cealaltă a biroului, o etajeră, plante 
decorative, cuier.) 


O vedem acum mai bine pe femeia de la birou, ILEANA MITICI. E o femeie frumoasă (circa 
27 de ani) îmbrăcată stil femeie de afaceri, nelipsindu-i un anume sex appeal subliniat în 
primul rînd de decolteul generos. Pantofi cu toc înalt etc. 


Se aude un ciocănit discret în uşă, apoi uşa se deschide. 

CUT TO: 
INT. BIROU. ZI. 


În birou intră un bărbat scund şi plinuț (HORIA NEDELCU). Deşi tînăr (32 de ani) are deja 
un început de chelie. E îmbrăcat cu un costum îngrijit, dar care nu îl avantajează în nici un 
fel. Închide uşa în urma lui şi rămîne la uşă, neştiind dacă se cade să înainteze din proprie 
inițiativă sau nu. 


HORIA 
Bună ziua. 


ILEANA 
Bună ziua. Indrăzniţi... Nu mănînc oameni. 


Horia înaintează zimbind. 


HORIA 
Am venit pentru anunt. 


ILEANA 
(arătîndu-i scaunul) 
Luaţi loc, vă rog. 


Bărbatul se aşează. 


ILEANA (CONT'D) 
Eu sînt Ileana Mitici. 


Îi întinde mîna. 

HORIA 
Horia Nedelcu. Arhitect. 


Pe durata replicii de mai sus, se ridică brusc. Nu se poate hotări dacă să-i sărute sau să-i 
stringă mina, rezultatul fiind că i-o stringe zdravăn, fiind cu faţa foarte aproape de mina 
femeii. 


HORIA (CONT'D) 
Imi pare bine. 


Se lasă să cadă din nou în scaun. 


ILEANA 
N-avem prea mult timp la dispoziţie, aşa că o să intrăm direct în subiect. Sînteţi însurat? 


HORIA 
(surprins de întrebare) 
Nu. 


ILEANA 
Asta-i bine. Ce boli mai importante aţi avut? 


HORIA 


(şi mai surprins) 
Hepatită şi... Dar n-ar fi normal mai întîi să-mi spuneţi despre ce e vorba? 

ILEANA 
Ce vreau eu să vă propun nu este un post normal, 
(accentuează ultimul cuvînt) 
obişnuit. Confidenţialitatea e esenţială şi, dacă nu întruniţi condiţiile de bază, îmi cer de pe 
acuma scuze, dar discuţia noastră se va opri aici. 


HORIA 
(neîncrezător şi puțin intimidat de tonul ei tranşant) 
Bine atunci. Hepatită, pojar, cînd eram mic, şi un început de otită, da' a fost alarmă falsă. 
(ride stînjenit) 
Ce e, s-a eliberat vreun post de astronaut? 


ILEANA 
(ride degajată) 
Nu chiar. Sînteți viril? 


HORIA 
Cine? Eu? 


ILEANA 
Da. Dumneavoastră. E foarte important să ştiu exact cum staţi cu ... 


HORIA 
(stinjenit la maximum şi încercînd să braveze) 
Pfuuu... aveţi un stil... 
(o fixează deja iritat) 
Vă deschideţi bancă de spermă sau ce? 

_ ILEANA 
Nu. Imi deschid o agenţie de servicii speciale pentru doamnele cu bani. E rîndul 
dumneavoastră să-mi spuneți dacă mai continuăm discuţia. 


HORIA 
(după citeva momente de stupoare, roşu ca racul) 
La aşa ceva chiar că nu m-aş fi gîndit. Nu reieşea din anunt. 


ILEANA 
Deci? 


HORIA 
Pfuuu... ce să zic?... Sigur nu glumiţi? 


ILEANA 
Nu, dragă Horia, nu glumesc. Te-aş ruga să te dezbraci, să văd cum arăţi. Sper că-mi dai 
voie să-ți spun pe nume. N-are rost să ne formalizăm. 


HORIA 
Hai, ca asta-i chiar culmea bătăii de joc! N-oi fi eu cel mai tare arhitect din țara asta, da' nici 
în halul ăsta n-am ajuns. Am mai făcut şi eu vreo două case şi trei chioşcuri pe lumea asta. 
Le-a dărimat, le-a dărîmat, da' ce Dumnezeu... puţin respect. Am făcut atiţia ani de şcoală 
să ajung să mă vînd pe trei lei... 


În timp ce Horia vorbeşte, Ileana se duce la uşă şi o încuie, apoi îşi dă sacoul jos şi-l pune 


în cuier. Se întoarce şi se aşează pe birou, apoi întinde un picior către Horia, dîndu-i puțin 
sacoul la o parte. El o prinde de gleznă şi o îndepărtează brutal. 


Editura LiterNet 2004 


Lia Bugnar şi Vali Florescu — Cobai 


ILEANA 
Nu e vorba de trei lei. Sînt bani adevăraţi în joc. Te enervezi degeaba. Nu te obligă nimeni. 
Vrei, bine. Nu vrei, ne despărțim prieteni. 


Sare jos de pe birou, îşi ia sacoul pe ea şi se aşează pe scaunul de la birou. 


ILEANA (CONT'D) 
(sever) 
Mai aşteaptă şi alții... 


HORIA 
(uimit) 

Asta-i culmea - tot tu te superi... Nu e normal ce-mi propui. De fapt, ştii şi tu... Că şi tu ai 
zis... plec de-acasă să-mi găsesc ceva legat de meseria mea, arhitectura, şi mă fac taur 
comunal... Ce... adică curvă... curv... Pune-te în situaţia mea... Nu ştiu ce părere ai tu 
despre mine, da... 


ILEANA 
(îl întrerupe) 
Sînt de părere că eşti un bărbat foarte simpatic care a reacționat superb la jocul pe care i 
l-am propus. Pentru că a fost un joc. 
Íi arată o direcţie cu degetul. 


ILEANA (CONT'D) 
Uită-te acolo - ai fost la Camera ascunsă! 


Horia îşi pune mîinile în cap. 

HORIA 
Băga-mi-aş... 


ILEANA 
(peste el) 
In direct. 


HORIA 
.. picioarele... 


ILEANA 
Ai fost foarte simpatic. Nu ştiu cît eşti de bun arhitect, dar ceea ce ştiu sigur e că eşti un om 
care are coloană vertebrală. 
(glumeaţă) 
Dacă şi casele tale trec la fel de bine peste cutremure cum ai trecut tu testul de astăzi, ar 
trebui să-ţi găseşti de lucru în cel mai scurt timp. Poate că cineva care are nevoie de tine te 
va căuta după ce te-a văzut la televizor. Sper să nu te superi pe noi. 


HORIA 
Pe voi nu mă supăr. Mă supăr pe mine. Era evident. 


Începe să ridă nervos, un rîs din care nu se mai poate opri. Ileana îl conduce spre uşă. 


ILEANA 
Să nu le spui despre ce e vorba. 


Horia ride în continuare. 

ILEANA (CONT'D) 
Celor de afară, zic. Să nu le povesteşti. 


Pentru că Horia nu are nici o reacție şi continuă să ridă, îl apucă de umeri şi-l zguduie uşor. 


ILEANA (CONT'D) 
Horia! Pot să mă bazez pe tine că nu le spui nimic celor de afară? 


Abia acum risul lui Horia se dezlănţuie cu adevărat, reuşind cu greu să articuleze, printre 
hohote. 


HORIA 
(ducînd un deget la buze) 
Tac chitic. 
O priveşte şi îi face cu mina, hohotind în continuare. 
HORIA (CONT'D) 


Te-am pupat pe buletin. 
Horia iese. 

CUT TO: 
INT. HOLUL BLOCULUI. PE PALIER (UNDEVA ÎNTRE DOUĂ ETAJE). ZI. 


Trei bărbaţi aşteaptă să intre. Printre ei îl recunoaştem pe Sebastian, aşezat lingă fereastră, 
fumînd. 


Mai există un fumător, un tip grizonat la vreo 50 de ani, cu fața uşor congestionată, 
îmbrăcat sobru. Se numeşte DINU IONAŞ. 


Lîngă acesta, aşezat pe trepte, cu spatele spre uşa la care se uită toţi din cînd în cînd 
(inclusiv el) este LAURENȚIU APETRII. Este tînăr (25 de ani), foarte înalt şi deşirat, cu 
ochelari, îmbrăcat în blugi, cămaşă, cravată şi pulover. În picioare are bocanci. Are păr lung 
şaten, prins în coadă. 


În clipa în care Horia iese din birou, toate privirile se întorc spre el. Cu un efort vizibil, Horia 
se opreşte din ris preț de citeva secunde şi-i priveşte. 


DINU 
la uite ce vesel e - e de bine? 


HORIA 
(coborînd treptele) 
De bine, de bine... 


DINU 
Păi şi noi ce facem? Mai stăm? 


LAURENȚIU 
Intru eu? Sau mă cheamă ei? 

Se ridică să-i facă loc lui Horia. Spre ei urcă un alt bărbat, un exemplar foarte reuşit, la vreo 
35-40 de ani. Tinuta lui e de o neglijenţă studiată. E îmbrăcat elegant, fără să fi apelat la 
soluția costum-cravată. E brunet, tuns foarte scurt. Il cheamă VIRGIL. 


VIRGIL 
Zi, domne', despre ce e vorba? E ceva serios? 


HORIA 
(izbucnind din nou în rîs) 
E o femeie. 
Horia dispare şi-i auzim paşii pe trepte, coborînd. Bărbații rămîn uitindu-se unii la alții. 
DINU 
(făcînd gestul prin care se descrie un om nebun) 
Asta era cam tralala. 


Laurenţiu se ridică, îi priveşte pe ceilalţi, îndreptîndu-şi cravata. Începe să urce treptele. 


DINU (CONT'D) 
Curaj, găină, că te tai! 


Laurenţiu întoarce capul, îl priveşte plictisit pe Dinu, bate şi intră. 

CUT TO: 
INT. CAR. ZI. 


Pe ecranele din interiorul carului de transmisie îl vedem pe Laurenţiu intrînd în biroul Ilenei. 


Cadrul se lărgeşte, descoperind interiorul carului. Andreea stă aplecată deasupra umărului 
regizorului de emisie, BEBE. Bebe este un tip brunet, genul şmecher, cu o privire de licean 
obraznic, contrastind oarecum cu obrazul neras de citeva zile. E îmbrăcat în haine stil 
camuflaj, kaki, cu multe buzunare. Îi stă bine. 


Pe scaunul de lîngă el se află PUŞI BĂRBULESCU, directoarea de programe, o femeie 
care pare să fi avut un chip interesant odinioară, deteriorat acum de cearcăne, oboseală şi 
paloarea specifică fumătorilor înrăiţi. Are vreo 45 de ani şi destule kilograme în plus, dar, 
după culoarea îndrăzneață a părului (de un blond à la Marilyn Monroe), e genul care nu-şi 
asumă în nici un fel noul aspect. Poartă haine costisitoare, alese cu gust şi cu grija de a nu-i 
dezvălui detaliile trupului. 


În partea din spate a carului, după un geam (în cabina de sunet), se află sunetistul, NEA 
TOMIȚA. Are în jur de cincizeci de ani, părul cărunt. E înalt, genul care îmbătrineşte 
frumos. E îmbrăcat în blugi şi tricou. 


BEBE 
Hopaa!... .Nambartuuu... Eşti mîncat, băiatu'... Hai, Consînzeano tată, că ţi-a venit Făt 
Frumosu'! 
(uitindu-se peste umăr, scurt, la Puşi) 
Foarte bine se descurcă gagica... 


Din monitor îl auzim, puțin mai încet, pe Laurențiu. 

LAURENȚIU 
(în monitor) 
Bună ziua. Mă numesc Apetrii Laurenţiu. 


ILEANA 
(în monitor) 
Bună ziua, Laurenţiu. E o problemă dacă ne tutuim? Eu sînt Ileana. la loc. 


ANDREEA 
Da, nu e rea... Da' ea nici n-are mare lucru de făcut... Doar să fie pe fază. 


BEBE 
(uitindu-se în monitoare) 
Sesizăm o urmă de unghiuţă în git? 


ANDREEA 
Ce să spunem?... C-am şi de ce... Mare şmecherie să te culci cu un boşorog, că numa-n 
fund nu l-a pupat, ca să-i dea şi ei acolo o emisiune, cit de cît... 


PUŞI 
(cu o voce răguşită) 
Nu-ţi fă iluzii, păpuşă, că ăsta nu mai poate de mult... De ani de zile nu i se mai scoală... 
poţi să-i fluturi şi-un tramvai... A pipăit-o şi el puţin - şi-a lăsat balele pe ea... 


ILEANA 


(din monitor) 
Imi place că ai părul lung. |ţi dă un aer... aşa... ce mai... îmi place de mor... 

CUT TO: 
INT. BIROU ILEANA. ZI. 


Ileana şi Laurenţiu sînt aşezaţi fată în faţă, la birou. 


LAURENȚIU 
Mulţumesc. Am terminat fizica atomică. 


ILEANA 
Asta-i mai puţin important. Ce înălțime ai? 


LAURENȚIU 
Unu nouâj'doi. Mă ajută cu ceva? 


ILEANA 
Păi, pînă una-alta, te ajută că-mi placi de mor... 
(apoi brusc, fără legătură) 
Eşti viril? 


LAURENȚIU 
In ce sens? 


_ ILEANA 
In sensul acelor de ceasornic. Eşti bun la pat? 


LAURENȚIU 


(o măsoară cîteva secunde) 
Căutaţi un tapițer? 

ILEANA 
Numai tipi haioşi azi. Nu, nu caut tapiţer. Caut bărbaţi sănătoşi, virili, educați, sociabili, 
capabili să facă o femeie cu bani să se simtă bine. Cu asta se ocupă agenţia mea. Te-ar 
interesa? 


LAURENȚIU 
Aaaa... sorry, nu mă prinsesem. Păi şi de ce aţi mai cerut studii superioare în anunţ? 


ILEANA 
Pentru că vreau să lucrez cu oameni civilizaţi şi inteligenţi. Nu mi-ai răspuns. Te 
interesează? 


LAURENȚIU 
Cit se plăteşte şi care-i programu'? 


ILEANA 


Dacă eşti bun, s-ar putea să nu mai ai timp nici să respiri. Cu plata e altă discuţie. Trebuie 
să văd cum arăţi şi de ce eşti în stare. 


LAURENȚIU 
Mă dezbrac acum? 


ILEANA 
Sper că nu-ţi e jenă. 


LAURENȚIU 
Mie? Nu. 


Îşi dă ochelarii jos şi-i pune pe birou. 

LAURENȚIU (CONT'D) 
Dar dacă intră cineva? 


Ileana se duce şi încuie uşa. Laurenţiu o urmăreşte cu privirea şi, cind ea trece pe lingă el, 
o prinde de mină. 
LAURENȚIU (CONT'D) 
Şi, după ce mă dezbrac, ce urmează? 


ILEANA 
(disimulînd faptul că e surprinsă) 
Proba de foc. 


LAURENȚIU 
De foc sau de fuck? 


ILEANA 
(încolțită) 
Pui prea multe întrebări. 


CUT TO: 
INT. CAR. ZI. 
Bebe e surescitat la maximum. 
BEBE 


Fugi, Consînzeano, că ţi-o trage ăsta în direct! De cînd cu moşu' tu nu mai ştii ce-i aia, da' 
la unii li se mai şi scoală cîteodată... 

ANDREEA 
Ar vrea ea... 


CUT TO: 
INT. BIROU. ZI. 


Ileana, care şi-a retras mina între timp şi s-a dus repede la locul ei de la birou, se aşează. 


LAURENȚIU 
O.K. 


Începe să se dezbrace. Îşi desface întîi cravata, şi-o trage cu un gest languros, parodiind un 
stripper profesionist, o învirte ca pe lasou deasupra capului şi i-o aruncă Ilenei. Îşi scoate 
apoi puloverul, mişcînd ritmic din bazin, şi-l aruncă undeva în spatele lui. Îşi trage cu un 
gest sălbatic elasticul care îi ține părul prins în coadă, după care îşi scutură pletele în toate 
direcțiile. Îşi descheie nasturii de la cămaşă, lăsînd să i se vadă maioul cu găurele. Învirte 
de două ori cămaşa în aer, după care se opreşte brusc. 


LAURENȚIU (CONT'D) 
Da' tu nu mă ajuţi nici un pic? Urlă şi tu, smulge-ţi părul din cap, că vorba aia, ai toate 
motivele. 
Îşi pipăie muşchii slăbănogi. 


Ileana şi-a mai revenit puţin. Reuşeşte chiar să zimbească. 

LAURENȚIU (CONT'D) 
(pe un ton plin de promisiuni) 
Ei, şi-acu'-i acu"! 


Începe să se descheie la şliț. 


LAURENȚIU (CONT'D) 
Eşti pregătită? 


ILEANA 


(pe un ton panicat şi repezit) 
Da' tu eşti pregătit să zimbeşti? Pentru că eşti la Camera ascunsă. 


E în picioare şi îi arată direcţia în care se află camera, fără să îndrăznească să vină lingă el. 
Laurenţiu se opreşte. 


LAURENȚIU 
Unde? 


Îşi ia ochelarii de pe birou şi şi-i pune. 


ILEANA 
Uite acolo. 


LAURENȚIU E 
Păcat. Asta nu iese niciodată mişto la noi. Sîntem penibili toţi. In schimb, ideea cu agenţia 
era beton. Ar fi mers. 


Îşi ridică hainele şi începe să se îmbrace. 

LAURENȚIU 
Dacă vreodată te hotărăşti să te laşi de prostiile astea şi să-ţi pui în practică ideea, 
caută-mă. Intre timp, io m-antrenez. Pa. 


lese. 


CUT TO: 
INT. CAR. ZI. 
Andreea se uită peste umărul lui Bebe în monitoare la Ileana, care bea un pahar cu apă, 
apoi, amintindu-şi că e în direct, face cu mina spre cameră, zimbind. 


ANDREEA 
Erai s-o iei în mînă rău de tot... Cum întilneşti unu' mai dezgheţat, eşti udă toată... 


BEBE 
Ba, da' rele sînteți. 


ANDREEA 
Hai, că ţii cu ursu'. 


PUŞI 
Nu-i uşor ce face. Nu ştiu cine mai avea tupeu' ăsta. 


BEBE 
Sst, stai că s-a-ntors flăcău'! 


Îl vedem pe ecran pe Laurenţiu intrînd din nou. 

LAURENȚIU 
(din monitor) 
Mi-am uitat elasticu'. 


ILEANA 
(din monitor) 
Ce elastic? 


LAURENȚIU 
(din monitor) 
De păr. L-am aruncat pe aici pe undeva. 


Ileana, uitînd că e în direct, vede elasticul sub birou. Se aşează în patru labe. 


BEBE 
Stai aşa, că stai bine... Uite ce unghi frumos... llenuţo... te joci cu focu' ... 


ANDREEA 
Dă-o-n mă-sa de nesimţită... şi-arată curu' la stimatu' telespectator... 


PUŞI 
la tăceți, s-auzim. 


BEBE 
lo cred c-a uitat fleața că e-n direct... 


ANDREEA 
A uitat pă pizda mă-sii... 

PUŞI 
Sst!... 


CUT TO: 
INT. BIROU. ZI. 


Ileana se ridică brusc, cu elasticul. Priveşte spre cameră. E evident că uitase că e în direct. 
li dă elasticul lui Laurențiu. 


LAURENȚIU 
Mersi. 


ILEANA 
Eu mersi. A, am şi uitat să-ţi spun... să nu cumva să povesteşti celor de afară, că-ţi dai 
seama că... 


LAURENȚIU 
liii... păi le-am spus deja... 


ILEANA 
(aproape strigînd) 
Eşti tîmpit? 
LAURENȚIU 
Zimbeşte - eşti la Camera ascunsă... Ce dracu' eşti aşa stresată... normal că nu le spun... 
ce crezi, că sînt vreun altruist, sau ce? 


lese. 

CUT TO: 
INT. CAR. ZI. 
Nea Tomiţă scoate capul din cabină. 
_ NEA TOMIŢĂ 
Imi bag pula-n ea de emisiune. O să ne înjure lumea. 
PUŞI 
Şi ce-i rău în asta? 
Cei patru sînt cu ochii în monitoare. 
CUT TO: 


INT. BIROU. ZI. 


Ileana e aşezată la birou. Sebastian intră şi se duce direct la scaunul de lîngă birou. Între 
timp, Ileana s-a ridicat în picioare, cu intenţia vădită de a-i întinde mîna. Sebastian o ignoră 
şi se aşează. Ca să-i dea senzația că nici ea nu e protocolară şi motivul pentru care se 
ridicase în picioare era altul, Ileana îşi dă sacoul jos şi îl agaţă în cuier. 


ILEANA 
S-a făcut cald, nu? 


SEBASTIAN 
E bine. 

x" 


Ileana se aşează şi se lasă pe spate, într-o poziție "relaxată". 


ILEANA 
Sînt Ileana Mitici. Cu cine am onoarea? 


SEBASTIAN 
Sebastian Bucur, berbec, şomer, divorțat... 


ILEANA 
(încercînd un zîmbet) 
„„. Şi de o concizie rară... 


SEBASTIAN 
(i-o taie) 
Nu-mi place să-mi pierd timpu'. 


` ILEANA 
Asta e un lucru bun. Nici mie. Cîți ani aveţi? 


SEBASTIAN 
Patruş'unu. 


ILEANA 
E bine. Din punctul de vedere al vîrstei corespundeți. 


SEBASTIAN 
Corespund pentru ce? Anunţul era destul de ambiguu. Cred că asta m-a şi incitat. 

ILEANA 
Vă place ambiguitatea? 


SEBASTIAN 
Mi-ar plăcea să-mi găsesc de lucru. 


ILEANA 
Sînteţi o fire comunicativă? E foarte important pentru acest post. 


SEBASTIAN 
Sînt cum vreți dumneavoastră. 


ILEANA 
Cum vă înţelegeţi cu femeile? 


SEBASTIAN 
In general sau în particular? 


ILEANA 
In pat. 


SEBASTIAN 
(o fixează fără nici o expresie) 
De un an întreg merg la interviuri şi încerc să mă angajez şi credeam c-am auzit toate 
întrebările posibile şi imposibile, de la cele mai "isteţe" la cele mai imbecile. Aşa credeam. 


ILEANA 


(încercînd să-l domine) 
Bun. Acum că v-aţi revenit din surprindere, aş vrea să-mi răspundeți. 


Editura LiterNet 2004 


Lia Bugnar şi Vali Florescu — Cobai 


SEBASTIAN 
Fut bine. 


Şocată, Ileana se ridică brusc în picioare. 


CUT TO: 
INT. CAR. ZI. 


O vedem în monitoare pe Ileana uitîndu-se spre camera ascunsă şi ducîndu-se la cuier. Îşi 
ia sacoul. 


PUŞI 
Aoleu! Am belit-o cu CNA-u' 
BEBE 
Şi dacă i-o trage în direct? 
ANDREEA 
Hai, că-i cel mai interesant de pînă acum. Numai să se descurce proasta. Berbecii sînt 
foarte dificili. 
PUŞI 
Nea Tomiţă, din clipa asta bagi bip cu o secundă înainte să zică ăsta vreo porcărie... 
NEA TOMIȚĂ 
Cum să bag bip? Nu pot să bag bip în direct. Unde pula mea s-a mai auzit bip la emisiune 
în direct? 

PUŞI 
Păi, tocmai, că nu s-a mai auzit. Bagi tu! 
NEA TOMIȚĂ 
Imi bag pula... 
CUT TO: 
INT. BIROU. ZI. 
Ileana e din nou la birou. 
ILEANA 


(ca şi cum nu s-ar fi întîmplat nimic) 
Sînteţi foarte direct. Poate - prea direct. 


SEBASTIAN 
Nu asta era întrebarea? 


ILEANA 
Ba da. 


SEBASTIAN 
La ce vă foloseşte să ştiţi? 


ILEANA 
E esenţial să ştiu. Despre asta e vorba. Am o agenție de servicii speciale pentru femei cu 
bani mulți. E de înţeles de ce n-am precizat asta în anunţ. Nu vreau să am probleme nici cu 
poliţia, nici cu toţi mitocanii. 

SEBASTIAN 
Da. Normal. Da' ce nu-nțeleg e de ce nu aţi fixat şi o limită de vîrstă. Din ce-am văzut eu pe 
hol, nu prea au percutat armăsarii tineri la anunţ. Am văzut şi pensionari. 


ILEANA 
Vreau să aleg bărbaţi de toate felurile, care să mulțumească toate gusturile. 


SEBASTIAN 
Buun. Şi-acum ce urmează? 


ILEANA 
Proba estetică. Trebuie să văd cum arătați. 


SEBASTIAN 
N-am nici un fel de complexe, dar vreau să ştiu despre ce bani discutăm, că... sincer 
vorbind, n-am nici un chef să mă dezbrac. 


ILEANA 
Plata variază în funcţie de ce aveţi de oferit. 


SEBASTIAN 
Cine apreciază asta? 


ILEANA 


(bravînd) 
Eu. 

SEBASTIAN 
Ce vă face să credeţi că gusturile dumneavoastră sînt aceleaşi cu ale tuturor femeilor cu 
bani? 


ILEANA 
M-am documentat. Ştiu ce se cere. 


SEBASTIAN 
Şi ce se cere? 


ILEANA 
(încolțită) 
Puneţi prea multe întrebări. Cred că, de fapt, nici nu vă interesează job-ul. Propun să 
punem punct aici. 


SEBASTIAN 
(tăios) 
Nu. 
(încercind să atenueze tonul dur) 
Staţi o clipă. Cred că m-aţi înțeles greşit. Nu sînt deloc în situaţia în care să-mi permit să 
refuz din start un serviciu bine plătit. Sînt doar surprins că, la vîrsta la care alţi bărbaţi încep 
să plătească femeile, se poate întîmpla şi invers. 


ILEANA 
Da. De fapt, cred că aveţi dreptate, vîrsta e... cam... 


SEBASTIAN 
Sînt într-o formă excelentă. Contraziceţi-mă, dacă nu sînteţi de aceeaşi părere. 

Începe să se dezbrace. 


ILEANA 
Ce faceți? Poate intra cineva. 


SEBASTIAN 
Da, chiar, aveţi dreptate. 


Se duce la uşă, o încuie, ia cheia şi o pune sus, pe etajeră, unde ea nu ajunge. 


SEBASTIAN (CONT'D) 
Acum nu ne mai poate deranja nici dracu. 


Sebastian continuă să se dezbrace. 
Ileana aruncă o privire disperată spre cameră. 

CUT TO: 
INT. CAR. ZI. 


BEBE 
Ce face ăsta, mă? E tîmpit? 


ANDREEA 
Aoleu, cînd i-o spune lu' ăsta că e la Camera ascunsă... 

PUŞI 
(ca pentru ea) 
Mai bine nu-i spune... 
(răbufnind) 
Idioata! Şi i-am zis că n-are cum să se descurce fără cască... 


BEBE 
N-aveai cum s-o laşi cu cască! Se vedea. Nu te mai credea nici dracu"! 


PUŞI 
Sînteţi nişte inconştienţi toţi! Nu trebuia s-o lăsați... 


ANDREEA 
Da' dacă nu-i spune că-i la Camera ascunsă poate să ne dea şi-n judecată, nu? 


NEA TOMIŢĂ 
(strigă, scoțînd capul din cabină) 
Ce faceţi? Nu-i scoateţi din emisie? Dacă pățeşte ceva asta mică? 


PUŞI 
Nu, nu, las-o, că ne beleşte şefu'... ce naiba să pățească? Nu sîntem aici? 
CUT TO: 
INT. BIROU. ZI. 


Sebastian e fără cămaşă şi tocmai îşi scoate, foarte meticulos, cel de-al doilea pantof. E 
genul care se comportă natural în orice situație. 

Ileana e la birou, sprijinindu-şi fruntea cu mina. Nu e limpede dacă gestul are scopul de a o 
feri de cameră sau îi e jenă să se uite la el. li aruncă din cînd în cînd cite o privire printre 
degetele răsfirate, încercînd, în mod evident, să ia o hotărire. 


Brusc, îşi ia mína de la frunte. 


ILEANA 
Uite ce e; e un joc... 


Sebastian continuă să se dezbrace. Îşi scoate cureaua, într-un gest care aminteşte de tatii 
care sînt pe punctul de a-şi bate copiii. Nu e clar dacă nu cumva chiar asta urmează. 


ILEANA (CONT'D) 
(din ce în ce mai grăbită) 
Exact în spatele tău e o cameră ascunsă. Eşti în direct. 


Sebastian continuă să se dezbrace. Deja s-a descheiat la pantaloni. Îşi scoate şi şosetele 
şi-şi dă pantalonii jos, răminînd în boxeri. 


ILEANA (CONT'D) 
(deja vocea îi tremură) 
Ti-am spus că eşti la Camera ascunsă. Te vede toată lumea. De ce te-ai dezbrăcat? 


Sebastian se aşează pe scaun într-o poziție comodă. 


SEBASTIAN 
Eu ăsta sînt. Ce zici? Cîţi bani fac? 

ILEANA 
(privindu-l, deşi face eforturi vizibile să pară că nu se uită la el deloc) 
Habar n-am. Ți-am spus c-a fost o glumă. Te rog, îmbracă-te. 


SEBASTIAN 
Un sfat pentru viitorul tău: niciodată nu începe lucruri pe care nu eşti în stare să le duci la 
bun sfîrşit. Asta aşa, că veni vorba... Revenind la bani: cîțti bani fac? 


ILEANA 
Se pare că n-ai deloc simţul umorului. Repet: a fost o glumă. 


SEBASTIAN 
Şi cum se face că nu ride nimeni? 


ILEANA 
Bine. Cum vrei tu. A fost o glumă... nu mi-a ieşit... o glumă proastă. 


SEBASTIAN 
Şi zici că sîntem în direct? 


_ ILEANA 
Da. In direct la Omega TV. 


SEBASTIAN 
Unde-i camera? 


Ileana are un moment de ezitare, după care îi arată una din cele două camere. Sebastian 
se duce spre cameră, apropiindu-se foarte tare cu fata de ea. 

SEBASTIAN (CONT'D) 
Deci tu vrei să spui că pe mine acum mă vede toată țara, nu? Asta vrei să spui. 


ILEANA 
Da. Bine, în afară de mediul rural, unde n-avem acoperire. Incă. 


SEBASTIAN 
Şi crezi că se uită cineva la porcăria asta a ta de emisiune? 


CUT TO: 
INT. CAR. ZI. 


Pe monitoare o vedem pe Ileana şi o auzim spunînd: 


ILEANA 
(pe monitor) 
Da, ne vede toată lumea. De obicei, pe spaţiul ăsta orar sîntem lideri de piaţă. 


PUŞI 
Şi cînd ne facem de căcat o facem în stil mare... 


SEBASTIAN 
(pe monitor) 
Deci, cum s-ar spune, tu ai cam feştelit-o acuma. 


ILEANA 


(pe monitor) 
Discuţia asta n-are nici un rost. Oricum nu în fața telespectatorilor. 

Se uită în cameră, insistent, încercînd să comunice cu cei din car. 


BEBE 
Hai, mă, s-o oprim, că s-a fisiit... Ce facem şefa, ieşim? 


PUŞI 
Nu. Emisiunea tre' să mai ţină o juma' de oră... Nu ieşi cînd vrei tu... ÎI sun pe şefu'. 


CUT TO: 
INT. BIROU. ZI. 


SEBASTIAN 
Dacă vrei părerea unui om obişnuit, gluma ta cu angajarea a fost complet cretină. Discuţia 
de acum e OK. 


ILEANA 
Bine, treaba ta. Faci ce vrei cu timpul tău. Eu, una, plec. 
Se îndreaptă spre uşă. Sebastian, în chiloti, îi taie calea. 


SEBASTIAN 
Uite de-aia ajung toate curvele vedete de televiziune şi pe tine nu te ştie nici dracu'! Că nu 
ştii să exploatezi momentu'. 


ILEANA 
Lasă-mă să trec! 


Se uită la el. Cu o mişcare foarte bruscă, Sebastian o prinde de ceafa şi o trage, aproape 
pe sus, pînă în fata camerei. 

SEBASTIAN 
Cum îţi sună asta: eu eram un nebun şi tu erai tu... şi, dacă tu şi echipa ta nu făceati ce 
ziceam eu, eu te omoram. 


Se uită în jur şi privirea îi cade pe un cutter aflat într-un suport de pe birou. la cutter-ul şi i-l 
pune la git. 


SEBASTIAN (CONT'D) 
Sau ţi se pare prea banală povestea asta? 


ILEANA 
(speriată) 
Am văzut-o într-o sută de mii de filme... 


SEBASTIAN 
(o prinde iar de git) 
Ei bine, acum ai s-o trăieşti! 


ILEANA 
(ride nervos) 
Tu de fapt vrei să mi-o plăteşti! Nu crezi că deja sîntem chit? 
SEBASTIAN 
(pe un ton cu inflexiuni aproape tandre, privind-o în ochi) 
Tu de fapt te crezi mult mai importantă decit eşti. O pipiță tupeistă care vrea şi ea s-ajungă 
cineva. Dacă te-aş omori în direct, ti-ar face ăştia statuie. 


Ileana încearcă să se smulgă din miinile lui, vede că nu poate, renunță. 

ILEANA 
Nu mi-e frică de tine. 


SEBASTIAN 
Mie mi-ar fi. 


Lipindu-şi obrazul de capul ei, se uită şi el în cameră. 


SEBASTIAN (CONT'D) 
la spune-le tu colegilor tăi să nu cumva să ne scoată din direct, că o pățeşti. Oricum ar fi o 
mare prostie din partea lor - i-ar înjura toată lumea c-au întrerupt emisiunea exact cînd era 
mai palpitantă şi n-au apucat să vadă cînd el a omorit-o pe ea. 


ILEANA 
Şi dacă nu vreau? 


SEBASTIAN 
Te omor, ţi-am spus. Da'nainte de asta îţi facem un picuţ reclamă: le arătăm la oameni nişte 
craci de Adesgo, le-arătăm... 


Cu mîna liberă îi ridică puţin fusta, apoi îşi plimbă mina încet pe corpul ei. 
ILEANA 


(urlînd brusc) 
Puşi!... 

CUT TO: 


INT. CAR. ZI. 
In monitoare îi vedem pe Ileana şi pe Sebastian obraz lîngă obraz. Dacă n-am şti contextul 


am crede că sînt doi îndrăgostiţi care s-au filmat în vacanță pentru a transmite salutări 
părinților. 


ILEANA 
(pe monitor; regăsindu-şi autocontrolul) 
Puşi, ştiu că mă vezi. Nu mai plînge... 


Puşi, care plinge, se opreşte brusc. 


ILEANA (CONT'D) 
(pe monitor) 
Nu ştiu ce-aţi vorbit cu şefu', da' ar fi bine să nu mă opriţi - cel puţin nu acum. 


NEA TOMIȚĂ 
(scoate capul şi începe să strige, enervat) 
Ce dracu' m-am căznit ca bou' să montez microfoanele-alea sub birou, şi ei vorbesc numa 
pîn' colțuri? 
(către Pugşi) 
De ce nu mi-ai spus să pun microfoane peste tot? 


ANDREEA 
(pentru prima dată cu o urmă de compasiune) 
Nea Tomiţă, de sunet îţi arde mata acum? 

NEA TOMIŢĂ 
Normal ar fi să le-auzim şi gîndurile, ca să ştim cînd să intervenim - şi noi auzim din doi în 
doi... 


PUŞI 
(plîngînd înfundat) 
Dacă lăsa birou' cum l-am aranjat eu, era foarte bine. Da' ea nu: că vrea ghiveci. Mic. Că 
vrea scotch, că vrea cutter. Că stă cineva să numere cite pixuri are ea pe birou! Na! Eşti 
mulțumită acum, că ai cutter? Zi mersi dacă nu ţi-o pune asta scotch pe gură... 


BEBE 
(vorbind pentru sine) 
Eu îi scot din emisie - nu vreau s-ajung la puşcărie... Ala oricum habar n-are dacă e pe post 


sau nu... 
Sună telefonul mobil al lui Puşi. 
PUŞI 
(răspunde cu respirația întretăiată de plins) 
Alo!... 


Pauză în care ascultă ce i se spune la capătul firului. Închide. Izbucneşte şi mai tare în 
hohote. 


PUŞI (CONT'D) 
Şefu zice să nu oprim sub nici o formă. Se uită toată țara... 

CUT TO: 
INT. BIROU. ZI. 
Ileana începe să plingă, fără zgomot. 
ILEANA 
(printre suspine) 
Spune-mi ce vrei. 
SEBASTIAN 
Vreau să nu te mai smiorcăi că-mi indispuli toți fanii. Dai un iz de telenovelă şi nu se mai uită 
nici dracu'. 


(răstit, sever) 
Trebuie să-ţi amintesc eu că eşti în direct? Comportă-te ca o profesionistă! 


Îi dă drumul Ilenei şi, cu aerul unui regizor profesionist într-o efervescenţă creatoare, face 
ture prin cameră şi începe să pocnească din degete. Ileana rămîne în fața camerei şi 
încearcă să facă nişte semne discrete celor din car. 


SEBASTIAN (CONT'D) 
(în timp ce camera e fixată asupra Ilenei) 
Publicul trebuie ţinut, luat prin surprindere. Mare căcat ... 
(se aude un bip întirziat) 
te-am luat ostatecă... Şi? Mai departe ce se întîmplă? Ce le mai dăm? 
Ritm! Acţiune! A! Gata! 
(brusc, se opreşte din agitație şi spune, pe un ton complet alb) 
Ştiu! Vreau un elicopter şi un milion de dolari. 


Vedem reacția Ilenei, care constă într-o trecere de la expresia complice (pentru cei din car) 

la lipsa totală de expresie. 


CUT TO: 
INT. CAR. ZI. 


Toţi cei din car, inclusiv Puşi, cu fața tumetiată de plins, izbucnesc într-un ris isteric. 


BEBE 
Ce? Ce elicopter bă, băiete, că noi nu ne-am luat lefurile de două luni... 


SEBASTIAN 
(de pe monitor) 
La ce sume învirtiţi voi acolo în televiziuni nici nu e mult! 


_ BEBE 
Invîrtim pe mă-ta! 


ANDREEA 
(plinsă şi ea) 
E atît de greu să facem rost de un elicopter? In fond, e în joc viaţa unuia dintre noi... 


PUŞI 
(isterică, urlînd) 
Fă, tu eşti proastă? De unde dracu' să-l iau? lo mă cac elicoptere? 


ILEANA 


(de pe monitor, cu voce stinsă) 
Tu faci mişto de mine? 

CUT TO: 
INT. BIROU. ZI. 


SEBASTIAN 
Nu. Deşi ar fi fost reuşită ca poantă. Da' asta cu păcăleli e meseria ta - nu mă bag. Pur şi 
simplu îţi cer 
(se uită în cameră) 
vă cer la modul cel mai serios un elicopter şi un milion de dolari. Ți se pare exagerat? 


ILEANA 
(idiotizată) 
Nu ştiu. N-am termen de comparaţie. 


SEBASTIAN 
Să ştii că e decent. N-am sărit calu. 


ILEANA 
(pe un ton cît poate ea de cald, încercînd să se facă înțeleasă, cît mai bine) 
Problema e că, indiferent dacă ne ceri un elicopter şi un milion de dolari sau o rachetă şi un 
miliard de dolari, pentru noi e acelaşi lucru. Că n-avem. 


SEBASTIAN 
Te cred. Da' ăsta-i tot şpilul cînd acţionezi în direct. 


Începe s-o mîngiie pe păr. 

SEBASTIAN (CONT'D) 
Că, dacă nu vor să vadă o mîndreţe de fată murind la datorie, fac ei rost. Plus că 
telespectatorii deja ţin cu tine. Vor să scapi vie din chestia asta. Apropo - voi acolo la 
televiziune semnaţi protecția muncii? 


ILEANA 
Ei, semnăm protecţiaaa... 
(amintindu-şi că e în direct, adaugă) 
bip. 


SEBASTIAN 
Nasol. 


ILEANA 
N-o să-ţi dea nimeni nimic. Oricum, nu pentru mine... E prima mea emisiune şi mă plimbă 
de nu ştiu cînd pentru ea... probe peste probe peste probe... nici măcar n-am carte de 
muncă... ar fi urmat să mă angajeze dacă ieşea bine emisiunea asta... Crede-mă că nu ţi-ai 
ales bine prizoniera... 


SEBASTIAN 
Nu-mi place că n-ai încredere în tine... Ştii că oamenii dau pe tine exact atît cît crezi tu că 
faci... 


ILEANA 
(încurajată) 
Da. Aşa e. 
(după o pauză, îşi adună curajul) 
Uite ce e... io mi-am luat orice gînd de la vreo televiziune din ţara asta. Nici măcar nu cred 
că e vina ta. Hai să terminăm odată cu tot circul ăsta... Probabil că sîntem deja mai 

cunoscuți decit am fi sperat vreodată - şi io, şi tu. Deocamdată n-ai făcut nimic rău. O să 
zicem că fusesem înţeleşi şi nimeni n-o să pățească nimic. O să-ţi ceară şi autografe... 


Îi ia mîna şi îl priveşte în ochi. 


ILEANA (CONT'D) 
Hai să mergem acasă... 


Sebastian o trinteşte pe birou şi se apleacă peste ea. 


SEBASTIAN 
(scrişnit, amenințător) 
Am impresia că nu înţelegi. Două lucruri mă enervează pe lumea asta: femeile proaste şi să 
nu fiu luat în serios. Trebuie să fiu violent ca să-ţi dai seama că nu glumesc? 


Sebastian îi dă drumul şi se îndepărtează. Ileana, albă la față, nu îndrăzneşte să se mişte. 
Sebastian se duce în dreptul camerei. 


SEBASTIAN (CONT'D) 
(vorbind rar şi răspicat) 
În cazul în care şi dumneavoastră aveţi dubii, simt nevoia să vă precizez următoarele: unu - 
acest cutter, 
(îl arată la cameră) 
aparent inofensiv, e foarte ascuțit. Priviţi... 


Se taie cu o mişcare scurtă şi sigură pe picior. Îi dă sîngele. 

SEBASTIAN (CONT'D) 
Sper că nu va fi cazul dar, la o adică, acelaşi cutter îmi poate servi spre a-i lua gitul 
adorabilei fiinţe de pe birou... 
(arată spre Ileana) 
Doi - elicopterul n-a fost un clişeu dintr-un film, cum n-au fost nici banii. Vreau şi elicopterul 
şi banii pînă la ora ... 
(se uită la ceas) 

„.„„ opt. Dacă la opt elicopterul nu e pe terasa acestui bloc, veţi asista la o crimă în direct. Şi 
trei - vreau un televizor ca să urmăresc şi eu cea mai palpitantă emisiune care s-a făcut 
vreodată. Şi, pînă cînd ni se va satisface această curiozitate firească, cu scuzele de rigoare 
pentru telespectatorii noştri fără de care noi nu am exista, luăm o mică pauză. 


Sebastian se duce, îşi ia cămaşa de pe scaun şi acoperă camera cu ea. Din acest moment, 
toate imaginile din car vor fi din unghiul celei de-a doua camere ascunse. 


CUT TO: 
INT. CAR. ZI. 


În monitoare îl vedem pe Sebastian mutînd mobila, pentru a bloca uşa. Trage etajera (cea 
pe care se află camera acoperită), apoi un fotoliu etc. 


Puşi vorbeşte la telefon, cu ochii în monitor. Se uită la ceas. 


PUŞI 
Îi dăm de la premii? Mai sînt d'alea cu diagonala mică... Poa' să-l aducă Stănică... 
(apropiindu-se cu ochii de monitor) 
Ăsta blochează uşa. Pe unde i-l dăm? 
(pauză) 

O să trimit un băiat la vecinii de sus, să-l coborîm pe acolo. 
(pauză) 
Bine, şefu', dacă i-aţi anunţat, noi aşteptăm... să se descurce ei că de-aia sînt poliţişti... 
(pauză) 
Treaba lor... să-l împuşte... de nenorocit... 
(începînd brusc să plingă) 
Că asta-mi trebuie mie, după ce că sînt cu inima... 


Închide. Ne dăm seama că şeful a închis deja. 


BEBE 
Ce-au zis ăia de la poliție? 


PUŞI 
Sînt pe drum. Zice că-i dăm televizor. 
(se opreşte) 
Aoleu! Păi o să-şi dea seama că mai e încă o cameră ascunsă... 
(resemnată) 
E... asta e... lleano, fato... cum ţi-o fi norocu'! 


Andreea intră în car, cu un mobil în mînă. 


ANDREEA 
Era mama... cică e o nebunie întreagă. Sună telefonu' nonstop. Cică unii fac pariuri - dacă o 
omoară sau nu. 


NEA TOMIŢĂ 


(scoate capul; cu aerul că face un anunţ important) 
lo-mi bag pula. 

7 Ș _ _ CUT TO: 
EXT. STRADUȚA LATERALA BD. DECEBAL. SEARA. 


Din citeva maşini militare sar citeva zeci de bărbați îmbrăcați în uniforme anti-tero, cu 
cagule şi puşti cu lunetă. Sub comanda unui bărbat la vreo 45-50 de ani, dispar în blocul de 
vizavi. 


Ş CUT TO: 
INT. BIROU. SEARĂ. 


Uşa e baricadată cu mobilă. Ileana stă pe scaunul ei de la birou, dar atitudinea ei nu mai 
are nimic din aceea a unei femei de afaceri. Umerii căzuți, rimelul întins, privirea în pămînt. 


Sebastian tocmai a terminat de baricadat. Se îndreaptă spre scaunul cu haine, caută într-un 
buzunar de la sacou, îşi ia țigările şi bricheta şi-şi aprinde o țigară. 


SEBASTIAN 


(îi întinde pachetul) 
Fumezi? 


ILEANA 
Nu, mulțumesc... 


SEBASTIAN 
Te-ai mai liniştit? 


ILEANA 
Da. Sigur. De cînd ne-ai baricadat aici m-am liniştit de-a binelea... 

SEBASTIAN 
Aaa... sper că nu te-am speriat... asta-i doar aşa, de ochii lor... ca să le tai chefu' să dea 
buzna... m-ar obliga să te omor... 
(după citeva secunde de tăcere, uitindu-se la ea) 
Tu ştii că eu n-am nimic personal cu tine... În alte condiţii, cine ştie... Ghinionu' tău că m-am 
hotărît să profit de şansa pe care mi-ai dat-o... 


ILEANA 
Dar n-are cum să-ţi iasă... chiar dacă ti-ar da... elicopter şi tot ce vrei tu... tot n-ai cum să 
scapi... Cum pleci? 


SEBASTIAN 
O să mai abuzez puţin de bunăvoința ta... nu pot ieşi de aici fără tine... m-ar împuşca în 
două secunde... şi dup-aia facem o tură cu elicopteru'... 


ILEANA 
(enervată, ca şi cînd ar explica unui copil) 
N-are cum să-ți iasă... lucrurile astea nu ies... Ce-o tot ţii cu elicopterul ăsta? Tu chiar crezi 
c-o să reuşeşti? 


SEBASTIAN 
Sînt pilot. 


ILEANA 
(sincer mirată) 
E, na!... 


SEBASTIAN 
Greu o să fie pînă ajungem la elicopter. 

ILEANA 
Dacă va exista vreun elicopter. 


_ SEBASTIAN 
Dacă nu va exista, va fi foarte trist. In special pentru tine. Oricum, eu nu mai am nimic de 
pierdut. 


Ileana se apropie de el, işi dă sacoul jos, apoi bluza. Rămine în sutien. EI o priveşte. Ileana 
îi întinde bluza şi-şi ia sacoul pe ea. 


__ ILEANA 
Rupe şi tu o mînecă. lo nu pot. |ţi curge sîngele ca la balamuc şi mă enervează. 


El rupe mîneca şi i-o dă ei, care îngenunchează şi îl leagă la picior. Întreaga scenă pare 
desprinsă dintr-un film erotic de duzină. 


ILEANA (CONT'D) 
(în timp ce-l bandajează) 
Uite-mă fraternizînd cu personajul negativ... Întotdeauna în filme chestia asta mi s-a părut 
trasă de păr. Ar mai lipsi să ne şi pupăm. 


SEBASTIAN 


Sau să ne 
(se aude un bip) 

+ JUMP CUT TO: 
INT. CAR. SEARA. 
PUŞI 
(strigă) 
Bine, nea Tomiţă? Vezi că se poate? 
Nea Tomiţă bodogăne, cu un aer mulțumit. 
JUMP CUT TO: 


INT. BIROU. SEARĂ. 


ILEANA 
S-a oprit. Poţi să te-mbraci. Dacă nu cumva crezi că pari mai dur în chiloți. 


SEBASTIAN 
Nu tu m-ai pus să mă dezbrac? 


ILEANA 
Ba da. Şi m-a costat destul. Acum îmbracă-te. 


Sebastian începe să se îmbrace. 
ILEANA (CONT'D) 


Plecăm? 
Sebastian şi-a pus pantalonii. 

SEBASTIAN 
Eu sînt gata în orice clipă. Salvatorii tăi o tărăgănează. 


ILEANA 
(izbucnind în hohote isterice de ris) 
Nu pot să cred! Nu mi se-ntîmplă asta! 
(schimbînd brusc tonul; încercînd să se liniştească) 
Aşa, calm, calm... visez... miine, miine-i emisiunea... m-am gîndit prea mult la ea... visez 
timpenii... 
(privirea îi cade pe Sebastian) 
De ce-mi faci asta? Ce ţi-am făcut? Ce-ai cu mine? De ce-mi încurci tu mie viața? Eu n-am 
nici o legătură cu planurile tale idioate... 


Se duce lîngă el şi îi ia mîna. 


ILEANA (CONT'D) 
(schimbînd tonul) 
Lasă-mă să plec. Vreau să plec. Nici măcar nu mă cunoşti. Lasă-mă naibii să plec de-aici! 
Tu fă ce vrei - e treaba ta. Nu mă interesează. 


SEBASTIAN 
Cum vine elicopterul, plecăm. 


Ileana începe să dea la întîmplare cu pumnii în el; el nu face nici o mişcare, lăsînd-o să se 
descarce. 

ILEANA 
(isterică) 
Nu! Nu mai vreau să aud cuvîntul elicopter! Eşti nebun! Nebun! Nebun de legat! Elicopter! 
De ce nu submarin? De ce nu deltaplan? De ce nu... 


EI îi prinde miinile. 


ILEANA (CONT'D) 
(pe un ton alb) 
... Tu-ţi dai seama că eşti sărit? Nu ştiu, o fi cineva de vină, ţi-o fi făcut cineva ceva... da' de 
ce să plătesc io? 


SEBASTIAN 
(o tine de miini) 
Eşti urîtă cînd te enervezi. 
(după o pauză) 

Nu te-ai gîndit nici o secundă că totul are un motiv... poate că vreo femeie pentru care am 
renunţat la tot mi-a întors spatele exact cînd aveam mai mare nevoie de ea... mi-a luat 
copiii... "Tati nu e-n stare de nimic". Oricum nu era nimic de capul lor, nişte răsfăţaţi... după 
ce ai aflat cum e să zbori, refuzi să te tîrăşti. Eram cel mai bun... "Bă, cum faci tu de-ţi ies 
toate?" la să nu-ţi mai iasă... Partea bună în toate astea e că nu mai trebuie să fii amabil cu 
nimeni pentru că toţi te tratează ca pe un rahat. 


Ileana îl priveşte, părind înduioşată de povestea lui. Apoi, brusc, se smulge din mîinile lui, 
se duce şi ia cămaşa de pe camera de filmat. 


ILEANA 


(implorînd, cu cămaşa în miini; strigă) 
Puşi! Scoateţi-mă de aici! Mai sînteţi acolo? Ce faceţi? Mă vede cineva? 

SEBASTIAN 
(cu cutter-ul în mînă, ducîndu-se lîngă ea) 
S-ar putea să nu mai am răbdare pînă la ora opt... Aşa că, grăbiţi-vă... Colega asta a 
voastră e cam imprevizibilă... 


_ CUT TO: 
INT. HOL. SEARA. 
Stănică (mic şi ager, la o vîrstă indescifrabilă, între 30-40 de ani) şi Gigi (25, grăsuț şi 
transpirat) urcă scările, cărind un televizor nou-nouț color, destul de mare ca să-i 


incomodeze. 


În dreptul apartamentului în care se filmează se află Dinu, Virgil şi un nou venit cu o față 


comună. 
DINU 
M-aş duce piîn'afară să văd ce se întîmplă, ce-i cu agitația asta, da", dacă iese ăsta tocmai 
acum? 


Ceilalţi doi ridică din umeri ("faci cum vrei"). 
STĂNICĂ (0.S.) 


(printre gifiieli) 
Am auzit că tipu' e blindat dă dinamită. Poate sărim tot blocu'n aer... 

GIGI 
(placid) 
Aoleu, nea Stănică! De cînd te ştiu ai fost cobe! Numai a rău tragi... Uite oamenii ăştia cum 
stă p-aici pîn' faţă şi nu le e frică nici pic... 


DINU 
(foarte alertat) 
Ce e domne, de ce să ne fie frică? A păţit cineva ceva? 


STĂNICĂ 
(trecînd de ei, fără să se oprească) 
Bă, ăştia n-au aflat nimic... 


GIGI 
Păi dacă era' pă hol, săracii, de un' să ştie? 


Se întoarce spre ei, urcind, împingind de televizor. 


GIGI (CONT'D) 
Nu mai staţi, că nu vă mai primeşte la Camera ascunsă... e un terorist înăuntru... 


Cei trei se uită unul la altul, neînțelegînd nimic. Virgil priveşte în urma lor, apoi încearcă 
clanța. Stănică se opreşte din urcat. 


STĂNICĂ 
Stai, domne', la un loc, vrei să ne-arunci pe toți în aer? 


VIRGIL 
Aştept de-o oră aici şi chiar n-am chef să plec fără să intru... 

Se uită la ceas. 


VIRGIL (CONT'D) 
Nu se poate, asta-i chiar culmea: e şapte fără cinci. 


DINU 
Şi ce-i cu Camera ascunsă? 


GIGI 
Du-te, domne', undeva să te uiţi la televizor, că e-n direct... să vezi că nu te mint... Ţi s-a 
urît cu zilele? 


DINU 
Dubiosu' ăla care-a stat p-aici pe hol şi n-a scos o vorbă? 


Stănică se opreşte; a ajuns la etajul superior; se apleacă şi vorbeşte peste balustradă. 

STĂNICĂ 
Eee... dacă e p'aşa... în ziua de azi toți par dubioşi... şi dînsul pare dubios... prea e luxos 

îmbrăcat... 

Arată spre Virgil, care începe să-şi aranjeze gulerul de la geaca de piele. 

STĂNICĂ (CONT'D) 
Da, ce să faci? Eşti atent şi n-ai ce păți... 
(lui Gigi) 
Şi tu pari dubios, da' m-am învăţat cu tine... Lasă-l jos... 


Gigi lasă şi el televizorul jos. 

Pe scări se aud bocanci tropăind. În cîteva secunde, palierul e invadat de bărbaţi înarmați, 
îmbrăcaţi în uniforme anti-tero. Unul dintre ei îi face semn din cap lui Dinu: "valea". 


j CUT TO: 
EXT/INT. BALCON. SEARĂ. 


Din balconul de deasupra, Stănică şi Gigi coboară televizorul, cu ajutorul unei improvizații 
de funii, spre balconul în care se află Ileana. 


În balcon cu Stănică se mai află vecinul, cei trei copii şi mamaie, care supraveghează foarte 
atenţi operațiunea. 


Pe trotuar, Puşi şi Andreea dau din miini, încercînd să dirijeze acțiunea. 


MAMAIE 
Vezi, maică, să nu-l scapi! Ţine bine de el! 


VECINUL 
Nu te mai băga, bre, că ştiu oamenii ce fac... Sînt de meserie... 


PUŞI 
Ai grijă, Stănică, că altfel eşti bun de plată... şi televizor te faci... 


STĂNICĂ 


v . Y Aa . 

GIGI 
(vesel) 
Şi mie, şi mie... 


PUŞI 
Mai la dreapta, Stănică... Aşa... încă puţin! Acuma e exact în dreptul lor. 


i CUT TO: 
INT. BIROU. SEARĂ. 


În birou s-au petrecut unele schimbări: Ileana e aşezată pe un scaun în mijlocul încăperii, 


iar Sebastian o leagă cu mîinile la spate, folosindu-se de funiile cu care i-a fost dat 
televizorul. 


ILEANA 
Asta chiar e o prostie... Ce, ţi-e frică să nu m-arunc pe geam? N-aş face-o, crede-mă. Mai 
am multe de făcut pe lumea asta. Şi tu la fel. Nu se dărîmă cerul dacă ai pierdut o femeie. 
Înseamnă pur şi simplu că ai ales prost. Au! Vezi că e prea strîns! Viaţa începe în fiecare 
clipă. Vezi că m-apasă nodu"! N-ai voie să... n-ai decit să mă legi cît vrei tu... Ţi-ai pierdut 
încrederea, asta e. Eu n-o să ajung aşa... 


SEBASTIAN 
Mă bucur pentru tine. 


Sebastian mută scaunul pe care este aşezată Ileana, în aşa fel încît ea să poată vedea la 
televizor. El se duce în spatele televizorului şi umblă la nişte fire - montează cablul. 

SEBASTIAN (CONT'D) 
Spune-mi cînd se vede, te rog. Firele astea sînt cam improvizate. 


ILEANA 
Nu se vede nimic... Cred că nu e bun cab... aşa, acum se vede... lasă-l aşa... Ee... l-ai 
stricat! Nu trebuia să-l mai mişti! Aşa! E bine, e perfect... 
(văzîndu-se pe ecran) 
Aoleu, arăt groaznic! 


Sebastian vine repede în fața televizorului şi, fără să-şi ia ochii de la ecran, îşi trage celălalt 
scaun lingă Ileana. Are aerul ca urmăreşte un meci decisiv. 


SEBASTIAN 
Exagerezi! N-arăţi rău deloc. Araţi şi tu în sfîrşit a femeie. La început, parcă erai o păpuşă 
Barbie. Şi, dacă vrei părerea unui om obişnuit, ar trebui să faci asta... 


Sebastian se ridică de pe scaunul lui, se duce în spatele Ilenei şi, cu ochii în televizor, îi 
scoate din păr clama care îi ținea părul strîns. Revine la locul lui admirindu-şi opera. 


SEBASTIAN (CONT'D) 
Acum eşti aproape frumoasă. 


ILEANA 
Mulţumesc. Da' ia uite... 


Îi arată cu capul spre ecranul televizorului. 


ILEANA (CONT'D) 
Eşti mult mai telegenic decit mine... Ar fi trebuit să faci televiziune. Te iubeşte camera. 

SEBASTIAN 
Mă iubeşte pe-ascuns, că e Camera ascunsă. 


ILEANA 
Nu, serios, cred că ai avea o audienţă feminină mamă-mamă... 


SEBASTIAN 
(începînd să ridă) 
Zău dacă nu încep să-mi schimb părerea despre tine... Chiar nu pricepeam de ce i-au dat 
emisiunea asta pe mină. Da' ai instincte bune: încerci să te împrieteneşti cu călăul... 
Acţionezi logic. Eşti o supraviețuitoare înnăscută. 


ILEANA 
Nu încerc decit să te fac să înțe... 


SEBASTIAN 
(tăindu-i vorba) 
Ce-o fi pe alte programe? 
Se ridică şi dă pe altceva. 
SEBASTIAN (CONT'D) 
Telecomanda nu ne-au dat, scîrțanii. Nu prea te iubesc colegii ăştia ai tăi. Şi nu-nţeleg de 
ce. 


Sebastian revine la locul lui şi de pe micul ecran se aude vocea unei prezentatoare de ştiri. 

PREZENTATOAREA DE ŞTIRI 
... din păcate. Cu toate acestea, se pare că angajata televiziunii "Omega TV" nu şi-a pierdut 
calmul, sperînd probabil că forțele de ordine vor acţiona în mod pertinent. Reporterul nostru 
Radu Mişleni ne transmite informaţii calde, de la faţa locului. Radu... ai legătura. 


: i CUT TO: 
EXT. ÎN FAȚA BLOCULUI. SEARĂ. 


Lîngă carul Omega TV, vedem un furnicar de reporteri şi operatori de la diverse televiziuni, 
poliţişti şi gură-cască. Au mai apărut şi alte care de transmisie, blocînd circulaţia. Apucăm 
să-l vedem pe RADU încercînd să pună capăt unei conversații cu Dinu. 


DINU 
(insistent) 
N-auzi, domne', c-am vorbit cu el cum vorbesc cu mata acuma şi l-am cunoscut că-i dubios 
cum l-am văzut? Prea era el... 


Replica lui e întreruptă cu brutalitate de Radu, care îl îmbrinceşte afară din cadru. 
Pe toată durata intervenției lui Radu îl vom vedea pe Dinu care tot încearcă să se strecoare 
în cadru, cu două degete ridicate, ca la şcoală. 


RADU 
Mulţumesc, Miruna, am preluat legătura. Se pare că individul care o ţine ostatecă pe lleana 
Mitici nu apare în nici un fel de evidenţă a poliţiei, spitalelor cu profil psihiatric sau ca fost 
angajat în serviciul român de aviaţie. Sarcina organelor de ordine devine şi mai grea în 
aceste cond... 


Sebastian dă pe alt program, unde vedem o reporteră transmițind din acelaşi loc. 

REPORTERA 1 
Locul e înțesat de oameni îndelung antrenați să intervină în astfel de situaţii şi se pare că 
atit ei, cît şi lunetiştii de pe blocul de vizavi, nu aşteaptă decit un semn ca să intervină... 


Sebastian schimbă din nou programul. Tot o reporteră. 


REPORTERA 2 
(cu vocea tremurată de emotie) 
.. televiziunii. Îşi va pune, oare, agresorul în practică ameninţarea, acum că pînă la ora opt 
mai sînt doar 
(Îşi verifică ceasul) 
trei minute şi jumătate? Se pare că... 


Sebastian se ridică şi stinge televizorul. 


SEBASTIAN 
(spre cameră) 
Se pare că sînteţi penibili, toţi. Dacă era după cît de bine ştiţi voi să acţionaţi, fata asta era 
moartă de mult şi voi stăteați şi vă uitaţi. 


ILEANA 
(către Sebastian) 
Mie mi s-a făcut frică. Hai să ne oprim! Lasă-mă să vorbesc eu cu ei. 


Începe să plingă. Sebastian o mîngiie pe păr. 
SEBASTIAN 


Tine minte: cînd ţi-e frică de un lucru, nu există decit o singură soluţie - să faci ceva de zece 
ori mai greu. 

Se îndreaptă spre cameră şi se opreşte în fafa ei. 


SEBASTIAN (CONT'D) 
E opt. 


Ileana a reuşit să-şi desfacă legăturile de la miini şi, profitind de faptul că Sebastian e cu 
spatele la ea pentru că se uită în camera de filmat, cu o repeziciune surprinzătoare, apucă 
un ghiveci şi-i dă lui Sebastian cu el în cap. Sebastian se clatină, fără să cadă şi se întoarce 
foarte mirat spre Ileana. 


ILEANA 
lartă-mă. 
Ileana se repede disperată la geam, îl deschide şi începe să urle. 


ILEANA (CONT'D) 
Nu trageti! Sînt bine, n-am păţit nimic şi nici n-o să... 


Sebastian o ajunge din doi paşi şi o îmbrinceşte din fața geamului, trîntind-o pe covor şi 
răminînd în dreptul geamului cu spatele spre exterior şi cu fața spre Ileana. 


SEBASTIAN 
Imbecilii ăştia sînt în stare să te împuște pe tine din greşeală... Ai avut noroc! 
CUT TO: 
INT. CAR. NOAPTE. 


Îi vedem pe Puşi, Bebe, Andreea şi nea Tomiţă în aceleaşi locuri în care îi vedem mereu, 
cu singura modificare că, dintr-o dată, ca la un semn, în clipa în care se aude o 

împuşcătură, urmată la un interval foarte scurt de alte două, toți sar în picioare. Pe ecranele 
monitorului o vedem pe Ileana, care se trinteşte în genunchi lingă Sebastian. Acesta e 
lungit pe podea. 


ILEANA 
(în monitor. Strigă disperată) 
Nuuu! 


Se apleacă asupra lui, părîind că-i vorbeşte. Urlă, plingînd isterică, bate cu pumnii în uşă, 
strigă pe geam şi, din cînd în cînd, se apleacă spre Sebastian. 


FADE TO BLACK. 
FADE IN: 
INT. STUDIO TV / CASĂ ILEANA. SEARĂ. 


În imaginea TV vedem un studio de ştiri în care o recunoaştem pe Andreea Bădulescu. 


ANDREEA 
Îl avem în această seară cu noi pe domnul Dinu lonaş, martor la evenimentul în care 
angajata Omega TV, Ileana Mitici, era pe punctul de a-şi pierde viața. 
(către Dinu lonaş, care apare acum în cadru, aranjindu-şi cravata) 
Domnule lonaş, vă rugăm să relataţi pentru telespectatori ce ştiţi. 


DINU 
În primul rînd bună seara şi vă multumesc că m-ati invitat. 


În timp ce el vorbeşte, pe ecran apare subtitrat "Dinu lonaş, martor”. 

ANDREEA 
Domnule lonaş, ce anume vi s-a părut suspect la el? 


DINU 
Era foarte tăcut, chiar necomunicativ aş putea spune. Tot timpul a stat la fereastră şi s-a 
uitat pe geam. S-a uitat pe geam şi a fumat. A fumat foarte mult. 


i CUT TO: 
INT. LIVING CASĂ ILEANA. NOAPTE. 


Vedem imaginea de mai sus şi la televizorul Ilenei. Ileana stinge televizorul şi pune 
telecomanda alături. 


Ileana, în tricou, nemachiată şi trasă la faţă, e aşezată pe covor, sprijinită de fotoliu. Se uită 
în gol la ecranul televizorului oprit. 


Camera are generozitatea şi căldura pe care nu le întilneşti niciodată într-un apartament de 
bloc. Deşi nu e foarte spațioasă, are un design plăcut, cu mobilă puțină şi sobă de teracotă. 
E evident că e o casă destul de veche, adaptată la gusturile unei persoane tinere. Peste tot 
sint haine aruncate la întîmplare, scrumiere pline cu mucuri de țigări, pahare murdare. 


Ileana se uită fără nici o expresie în jur. Se ridică şi adună vreo patru pahare, cu care iese 
din cameră. 

PR CUT TO: 
INT. BUCĂTĂRIE / LIVING. NOAPTE. 


Ileana, la chiuvetă, spală mecanic pahare. În timp ce spală unul dintre pahare (pahar de 
şampanie) rămine cu miinile în chiuvetă, cu privirea în gol la apa care curge. 


Opreşte apa, lasă paharul în chiuvetă şi se şterge cu miinile de tricou, în timp ce iese din 
bucătărie. 


Revine în living. Deschide unul din sertarele de la bibliotecă. Scoate mai multe casete, 
evident căutînd ceva anume. Găseşte caseta pe care o caută (o casetă VHS). Incearcă să 
închidă sertarul, dar acesta nu se închide din cauza casetelor puse aiurea. Renunță. 

Se duce la videorecorderul aflat sub televizor. Se aşează lingă aparat fără să facă nimic. Se 
uită în gol. După citeva secunde, scoate carcasa casetei cu gesturi lente. Din carcasă cade 
un bilet, pe care Ileana nu-l vede. Pune cu grijă carcasa alături, după care bagă caseta. 
Citeva secunde de "purici", după care o vedem pe ecran pe Ileana rizînd în hohote. 


Imagine VHS. Ileana e îmbrăcată într-un maiou mulat şi nişte pantaloni de costum 
bărbăteşti imenşi. E în picioarele goale şi sare în pat, ţinîndu-se de betelia pantalonilor. 


ILEANA 
(printre hohote) 
Te oftici că-mi vin mai bine decit ţie! Ofticosule! 


Camera se apropie tot mai tare. 

ILEANA (CONT'D) 
(tipînd) 
Nu veni! Nu te-apropia, că dau cu karata! 


Întinde mîinile într-o figură de arte martiale. Îi cad pantalonii. Rămîne în bikini. În secunda 
următoare, pe ecran apare mina ei. Se aude un ris bărbătesc. 


Ileana priveşte imaginile împietrită lîngă televizor. Opreşte caseta şi o derulează. Aşteptind 
să se deruleze caseta, privirea îi cade pe biletul de pe covor. II ridică şi-l desface absentă. 
Incepe să-l citească. 


Pe măsură ce citeşte, încep să-i tremure miinile. Termină de citit biletul şi începe să plingă, 
încet. 


Sună telefonul. Ileana nu are nici o reacţie. Telefonul sună insistent. Ileana se ridică şi-l 
scoate din priză. Se duce la video şi îi dă drumul. 


FADE TO: 
EXT. MUNTE. ZI. 
În imaginea VHS care este acum cît ecranul o vedem pe Ileana cocoţată într-un copac şi 
auzim o voce de bărbat. 


BĂRBAT (0.S.) 
Dă-te, mă, jos de-acolo, că vin la tine... Poate mi te loveşti! Dă-te jos imediat! Mă, n-auzi? 


ILEANA 
Pe cuvînt că nu mai am curaj să cobor... 

BĂRBAT (0.S.) 
(stringe cadrul pe chipul ei) 
Păi, de urcat cum te-ai urcat? 


ILEANA 
Nu ştiu, cînd m-am urcat nu mi-a fost frică... Vino să mă iei! 


BĂRBAT (0.S.) 
Ce-mi dai? 


ILEANA 
Ciuciu. 


Cadrul se lărgeşte într-un ritm rapid, semn că bărbatul cu camera se îndepărtează. 


ILEANA (CONT'D) 
(strigă) 
Mă enerveeezi... Vino-napoooi... Mamă, ce mă enerveeeeeeeezi... 


À JUMP CUT TO: 
INT. HOL CASĂ ILEANA. SEARĂ. 


În imaginea VHS vedem un bărbat cocotat pe un taburet la tabloul electric, meşterind ceva. 
E cu spatele. Auzim vocea llenei. 


ILEANA (O.S.) 


Priviţi acest bărbat gospodar. Cu mişcări sigure, de profesionist, el va repara definitiv acea 
siguranţă care sare de trei ori pe zi. 

Camera coboară puțin, filmind fundul bărbatului. 


ILEANA (O.S.) (CONT'D) 
Priviţi cîtă forță emană. De altfel, el bate şi covoare, cînd e pus. 


Bărbatul se întoarce, lăsindu-se brusc pe vine, în aşa fel încit fata lui ocupă tot ecranul. 
Vedem că bărbatul e Sebastian. 


SEBASTIAN 
la dă-mi-o şi mie puţin! 


Din mişcarea camerei deducem că a trecut dintr-o mînă în alta şi că Sebastian s-a ridicat 
între timp din nou în picioare, pe taburet şi o filmează pe Ileana de sus. 


SEBASTIAN (O.S.) (CONT'D) 
Priviţi cît e de fericită o femeie cînd are siguranţă. 


Cu o mişcare bruscă filmează tabloul, apoi iar pe ea. 


ILEANA 
(se strimbă; îi vine să ridă, dar se abtine) 
Hhm hhm... ce-am mai rîs... Hiii... 
(brusc, panicată, dispare din cadru; se aude de departe) 
Friptura... 


Apare iar în cadru. 


ILEANA (CONT'D) 
Proiectu' cu friptura s-a ars. 

: JUMP CUT TO: 
INT. BAIE CASĂ ILEANA. ZI. 


Imagine VHS. Sebastian e în cada plină cu spumă. Stă relaxat, cu capul sprijinit de 
marginea căzii. Are în mînă un pahar de şampanie. 

Camera se roteşte prin baie. Vedem WC-ul cu capacul lăsat. Din mişcările camerei 
înțelegem că Ileana s-a aşezat cu fundul pe capacul de la WC. Îşi filmează picioarele goale, 
după care revine cu camera pe Sebastian. 


ILEANA (0.S.) 
E una la mine acolo... una, Puşi. Genul menopauză revoltată. Horror. Mă urăşte de nu se 
poate. Cred c-a fost combinată cu moşu' în tinerețea ei, că altfel nu-mi explic... 


SEBASTIAN 
Şi ai treabă cu ea? 


ILEANA (0.S.) 
Păi, dacă-mi dă moşu' emisiunea o să am, că-i directoare de programe... Da' e cam... 
una-două plinge... ieri i-a cerut fata aia de la meteo un leucoplast şi ea a-nceput să plîngă... 
da' a plins aşa, vreo oră... 


SEBASTIAN 
(sorbind din pahar) 
la fă-te-ncoa'! 


ILEANA (0.S.) 
De ce? Vrei un prim-plan? 

SEBASTIAN 
Te vreau pe tine. 


Din mişcările camerei ne dăm seama că Ileana o pune pe WC. Îi vedem picioarele (undeva 
la nivelul genunchilor) dispărînd din cadru, apoi vedem faianta căzii. 


ILEANA (0.S.) 
Bildîbic. 


FADE TO BLACK. 
INT. LIVING ILEANA. NOAPTE. 


Ileana opreşte caseta. Pe ecran sînt "purici". Se întinde pe covor pe burtă, cu faţa în jos şi 
cu telecomanda de la video în mînă. Nu-i vedem fața, dar auzim nişte gemete, care, tocmai 
prin faptul că nu seamănă a plins de femeie, sint cu atit mai sfişietoare. 


După citeva secunde, ridică brusc capul de parcă ar fi strigat-o cineva. Se uită într-un punct 
fix, pe covor. Descoperim o pereche de papuci bărbăteşti. Se întinde aproape tirindu-se 
spre ei. la un papuc şi, cu el într-o mină şi cu telecomanda în cealaltă, revine în fața 
televizorului. Dă drumul la video ținînd papucul în mînă, de parcă ar urma să bată pe cineva 
cu el. 


În imaginea VHS o vedem pe Ileana în pat, cu picioarele în sus, pe perete. 

FADE TO: 
INT. DORMITOR ILEANA. ZI. 


Vedem, cit ecranul, imaginea de mai sus, tot VHS. 


: ILEANA 
Asta-i mai subtire şi ăsta-i mai gros! Ce naiba, tu nu vezi? 


SEBASTIAN (0.S.) 
Sebastian Bucur. Cum îţi sună? 


ILEANA 
Aşa să te cheme? Merge. Dreptu' i mai gros! 
Ileana (căreia i-am văzut picioarele foarte bine, dar nu i-am văzut faţa) se trage spre 
marginea patului, stînd cu capul în jos, în aşa fel încît Sebastian să-i vadă şi fața (invers). 


ILEANA (CONT'D) 
Şi ochii, tu nu vezi? 


SEBASTIAN (0.S.) 
Ce-i cu ochii? 


ILEANA 
Păi, nu vezi? Am unu' mai mare şi unu mai mic. Asta mic e mai ager şi ăla mai mare e 
holbat. Cum ar fi mai bine să-i am pe amindoi? 


SEBASTIAN (0.S.) 
Sebastian Bucur, berbec, şomer, divorțat... 

ILEANA 
Şi de o concizie rară... Mie astea holbate mi se par sexy. 


SEBASTIAN (0.S.) 
Mie mi se pare că au probleme cu ficatu'. 


ILEANA 
Pe bune? Da' astea cu ochii mici şi ageri? 


SEBASTIAN (0.S.) 
Sebastian Bucur... e bun... eu zic că mi se potriveşte. 


ILEANA 
Mai e şorici? 


SEBASTIAN (0.S.) 
Mă duc să văd. 


Stinge camera. 


FADE TO BLACK. 
FADE IN: 
INT. BUCĂTĂRIE. SEARĂ. 


Imagine VHS. Ea îl filmează în timp ce el face mămăligă. Amestecă de zor într-un ceaun cu 
făcălețul. 

ILEANA (0.S.) 
Degeaba zici tu. Are şi ea dreptate în felul ei. E angajată de cinci ani. Vezi că s-a făcut un 
cocoloş. Aşa, ăla. Şi n-a făcut nimic important, săraca. Şi vin eu, mă bag un pic în seamă 
cu moşu' şi uite că o să-mi dea emisiune. 


SEBASTIAN 
Tu eşti tu. Avem smîntînă? 


Ileana pleacă de pe Sebastian şi filmează frigiderul, pe care îl deschide. 


ILEANA (0.S.) 
_ Tu eşti subiectiv, că mă iubeşti. Avem. 
Inchide frigiderul. 


ILEANA (0.S.) (CONT'D) 
Oricum, cînd le-a zis moşu' c-o să fie în direct, dacă le vedeai fețele... Au rămas toți mască. 


SEBASTIAN 
Ţi-e frică? 


ILEANA (0.S.) 
lo zic că s-a făcut. 


SEBASTIAN 
Zi, mă, dacă nu mai vrei. Dacă nu mai vrei, renunțăm. 


ILEANA (0.S.) 
Mi-e să nu mă linşeze ăştia... 

Sebastian opreşte focul. 


SEBASTIAN 
Hai, Desdemona, lasă filmele şi pune masa... 


Sebastian răstoarnă mămăliga. 
ILEANA (0.S.) 
(în timp ce, din balansul camerei deducem că o dă jos de pe umăr) 
De unde pînă unde Desde... 
Imaginea se opreşte brusc. 
CUT TO: 
INT. LIVING ILEANA. ZI. 


Imagine VHS. Ileana intra în cameră. 


ILEANA 
Nu-mi e decit că nu pot să pling la coman... Unde te-ai dus? 


O vedem învirtindu-se prin cameră, uitindu-se după uşă şi după canapea. 
ILEANA (CONT'D) 
(mai tare) 


Eşti în baie? 


lese din cameră, lipseşte citeva secunde şi se întoarce. Stă în mijlocul camerei în picioare. 

ILEANA (CONT'D) 

Hai, mă, unde te-ai băgat? Vino să vorbim despre asta cu plînsu'. Eu nu pot să pling la 
comandă. Mamă, ce mă enerveezi... Dacă nu vii imediat să mă-nveţi să pling, fii atent că 
mă supăr... 

(nici un răspuns) 

Bine, mă, gata, m-am supărat. Eşti neserios. Nu mai vorbesc cu tine. Şi ştii ceva? Să faci 
bine să-ţi cauţi ostatecă, că io-mi bag picioarele. 


Sebastian apare din spatele ei şi-o apucă destul de violent de ceafă. O tirăşte în fața 
camerei, care e ascunsă în bibliotecă. 


SEBASTIAN 
(foarte serios; scrişnit) 
Da’ dacă eu eram un nebun şi tu erai tu? Şi, dacă echipa ta nu făcea tot ce ziceam eu, te 
omoram. 


ILEANA 
Mamă, ce m-ai speriat! 
(constatativă) 
Băi, îmi vine să pling! 
(fericită de-a binelea) 
Hiii... uite că mi-au dat lacrimile... 


SEBASTIAN 


Ti-am zis că nu-i mare scofală... Trebuie doar să fii atentă la mine... şi să nu te mai 
analizezi atît. Zimbeşte! Eşti la Camera ascunsă! 

ILEANA 
(vede camera) 
Ce-i cu asta? Ai filmat? Hai, mă, de ce nu mi-ai spus şi mie? 


SEBASTIAN 
De-aia! 


Începe s-o sărute. 
CUT TO: 
INT. DORMITOR. NOAPTE. 


Imagine VHS. Două perechi de picioare (de bărbat şi de femeie) întinse în pat. Camera se 
fixează pe labele picioarelor. Toate degetele se mişcă. 


ILEANA (0.S.) 
Da' e clar c-o să mă dea afară după chestia-asta. 


SEBASTIAN (0.S.) 
Şi ce dacă? Sau a-nceput să-ţi placă acolo? 


ILEANA (0.S.) 
Nu. 


Laba piciorului ei loveşte uşor laba piciorului lui. 

ILEANA (0.S.) (CONT'D) 
Ce naiba să-mi placă? Da' mă gindeam aşa, la situaţie. 
(după o pauză) 
Auzi? 


Îi pune piciorul peste al lui. 


ILEANA (0.S.) (CONT'D) 
Da' ce-ar fi să aibă succes? Să nu mai pot să scap de ei, dup-aia? 


SEBASTIAN (0.S.) 
Succes oricum o să aibă. 


Leagănă piciorul Ilenei. 


SEBASTIAN (0.S.) (CONT'D) 
Tu-ţi dai seama că, dacă-i iese bine chestia asta... 


Se opreşte din legănat şi îi pune piciorul alături. 


SEBASTIAN (0.$.) (CONT'D) 
... Nu mai ai voie să-ţi fie frică de nimic în viaţa ta? 


Ileana îşi pune labele suprapuse, una în continuarea celeilalte, cu călciiul piciorului drept 
sprijinit de vîrful degetelor de la piciorul stîng. 


ILEANA (0.S.) 
Oricum, cînd sînt cu tine parcă sînt alt om. Am curaj să fac orice. 

Sebastian îşi aşează şi el labele la fel. 


SEBASTIAN (0.S.) 
Cu mine, fără mine, ce contează? Important e să îndrăzneşti. 


ILEANA (0.S.) 
Nu ţi-am văzut niciodată aluniţa asta... 


Înțelegem din poziția tălpilor ei că Ileana s-a suit peste el. 
CUT TO: 
INT. DORMITOR. ZI 


Imagine VHS. Ileana e în pat, învelită pînă la brîu cu plapuma. Pe noptieră, o cană de ceai 
pe jumătate plină şi nişte sticluțe; pe o farfuriuță, felii de lămiie etc. 


ILEANA 
MIi-l scot? 


SEBASTIAN (0.S.) 
Păi, au trecut zece minute? 


ILEANA 
Au trecut treişpe. 


SEBASTIAN (0.S.) 
la dă-l încoa'! 

Ileana scoate de la subsoară termometrul şi i-l întinde. Camera coboară fără țintă, semn ca 
Sebastian a luat termometrul şi îl citeşte. Revine cu camera asupra ei. 


SEBASTIAN (0.S.) (CONT'D) 
Bravo, băi, voinicule! Nu mai ai febră. 


Ileana sare direct în două picioare, în mijlocul patului. 


ILEANA 
Yes! 


SEBASTIAN (0.S.) 
Nici un yes! Miine. Miine te ridici din pat. 


ILEANA 
(lăsindu-se să cadă înapoi în aşternut) 
Hai, mă, că nu mai pot să suport! 


SEBASTIAN (0.S.) 
N-are rost să riscăm să te-mbolnăveşti din nou, tocmai acum. 


ILEANA 
Da' vii şi tu în pat, să mai repetăm? 


SEBASTIAN (0.S.) 
Vin în pat, da' nu repetăm. Azi nu ne gîndim deloc la asta! 


Opreşte camera. 

FADE TO BLACK. 
FADE IN: 
INT. LIVING. ZI. 


Imagine VHS. 
Ileana e pe fotoliu. 


ILEANA 
Te-nşeli. Eram tare uriţică. Adică, aşa, nicicum. Mă tineam scai de unu' Gigi Amnistie. Nu 
mai ştiu de ce-i zicea aşa. Fusese pe la şcoala de corecție, parcă. Oricum, eram ca riia 
după el şi ăsta mă ignora total. Adică nici nu mă gonea, nici nu mă băga în seamă. Şi era 
un fel de înțelegere mută între toţi golanii ăia: mă lăsau să stau pe lingă ei, de fapt nu pe 
lîngă ei, pe lîngă el. Cam la doi centimetri de el mă aşezam întotdeauna. Puneau la cale tot 
felul de nenorociri prin cartier pe-acolo, da' o dată măcar nu s-au întrebat ce-i cu mine între 
ei. E-adevărat că nici n-am luat vreodată cuvîntul. Acuma mă gîndesc: or fi crezut că sînt 
mută. De fapt, am vorbit o dată cu el, pentru prima şi ultima oară. Se adunaseră ca de 
obicei vreo cinci. Vorbeau de-ale lor şi-şi treceau o ţigară din mînă în mînă. Normal că pe 
mine mă săreau. Şi, la un moment dat, Gigi Amnistie, în timp ce povestea cum l-a bătut pe 
unu' pînă i-a dat borşu', a strănutat, după care a continuat să povestească. Şi-unu i-a zis: 
"Vezi, bă, Amnistie, că ţi-a sărit mucii pă barbă!" La care eu am scos din buzunarul de la 
rochiţă o batistă apretată. Şi i-am zis: "Poftim!" Gigi Amnistie a luat-o, s-a şters pe barbă, 
mi-a dat-o înapoi şi mi-a dat o palmă după cap. "la să nu te mai prind p-aici!" Am plîns 
pîn-acasă, da' nu de ciudă că mi-a dat palma de faţă cu toţi ăia. Am plîns de supărare că el 
n-a înţeles cit îl iubeam şi că i-a fost ruşine de mine că i-au sărit mucii. 


Camera se zgilțiie. Se aude risul înfundat al lui Sebastian, apoi dezlănțuit, în hohote. 
Incepe să ridă şi Ileana. 

FADE TO: 
INT. LIVING. NOAPTE. 


Ileana, în fața televizorului, cu papucul lui într-o mînă şi cu telecomanda în cealaltă, ride 
singură. Stinge televizorul şi îşi dă seama că a stat tot acest timp cu papucul în mînă. ÎI 
pune jos. Lasă şi telecomanda. Se duce la minibarul din biblioteca şi-şi scoate o sticlă de 
whisky. Dispare din cameră şi vine cu un pahar. Îşi toarnă în pahar, lasă sticla pe măsuţa 
de la televizor. În picioare, cu paharul într-o mînă şi cu telecomanda în cealaltă, dă din nou 
drumul la televizor. 


Imagine VHS. 


Ileana, cu un ibric în mină. 


FADE TO: 
INT. BUCĂTĂRIE. DIMINEAȚĂ. 
Imaginea VHS de mai sus. 


ILEANA 
„„„ de parcă era asfaltul lui. Auzi, da' ştii ce mă gindeam aseară? Şi-am zis să nu te mai 
trezesc să te-ntreb: eu ce fac? Stau ca tuta, nu ripostez în nici un fel? Hai să-ţi fac ceva, 
să-ți dau cu ceva-n cap, să te muşc... să... nu ştiu... ceva... 


SEBASTIAN (0.S.) 
Logic aşa ar fi: să-mi dai cu ceva în cap... doar să vedem cu ce. Te-nvâăţ eu cum să dai. 


Ileana toarnă cafeaua în căni. 

ILEANA 
Cu un ghiveci? Că altceva nu văd ce. 


SEBASTIAN (0.S.) 
Da. Ghiveci. Da' trebuie să nu uiţi să ceri. 


ILEANA 
Normal că cer. Da' mi-e să nu-ţi sparg capu'. Cum să-ţi dau să nu te doară? 


SEBASTIAN (0.S.) 
Loveşti aici. 


Ileana urmăreşte demonstrația pe care noi nu o vedem. Întinde mîna, prin fața camerei, 
spre locul unde, probabil, i-a arătat el. In cealaltă mină are ibricul gol. 


ILEANA 
Unde? Aici? 


SEBASTIAN (0.S.) 
Exact. Da' nici mai sus, nici mai jos. 


ILEANA 
Te rişti la o probă? 


Îi arată ibricul. 


SEBASTIAN (0.S.) 
Păi, nu frige? 

Ileana pune mîna pe ibric. 


ILEANA 
Nu. S-a răcit. 


SEBASTIAN (0.S.) 
(în timp ce mîna lui intră în cadru, apuciînd ibricul) 
Uite-aici. Poţi să dai cît vrei de tare, că nici nu doare, nici nu e periculos. 
Sebastian îi întinde ibricul înapoi. Ileana fl ia. 


ILEANA 
(uitîndu-se la el stresată, dar încercînd să pară relaxată) 
Deci acolo, da? 


Îi mai vedem o dată mina trecînd prin cadru cu ibricul şi înapoi. 


SEBASTIAN (0.S.) 
(foarte calm) 
Da. Exact acolo. 


ILEANA 
Păi da, acolo. Nici mai sus, nici mai jos. Bine. A, zicem că veneam mai din spate, da? Ca să 
te iau prin surprindere. 


Ileana se îndepărtează de el, cu fața la cameră, citiva paşi. 


ILEANA (CONT'D) 
Fii atent că vin! Eşti pregătit? 

SEBASTIAN (0.S.) 
Da, da. Hai! 


ILEANA 
Două, trei, şi! 


Ileana porneşte spre el, ținind foarte strîns ibricul de coadă. La jumătatea traseului se 
opreşte cu ibricul în dreptul feței. 


ILEANA (CONT'D) 
Piua! Auzi, da... dacă nu nimeresc exact-exact acolo? 


SEBASTIAN (0.S.) 
Cum adică să nu nimereşti? Nimereşti, dacă eşti atentă! Hai odată, că s-a răcit cafeaua! 


ILEANA 
(oftează) 
Biine, hai că-ncerc, da'... eu şi hirtia o arunc pe lingă coş. Hai, că mă concentrez! 


Face din nou cîţiva paşi în spate, cu fata la cameră, apoi porneşte brusc la atac. Într-o 
secundă e lingă el. Auzim un zgomot sec şi o vedem pe Ileana cu fața aproape lipită de 
cameră, schimonosită de groaza propriei fapte. Camera s-a clătinat uşor. 


ILEANA (CONT'D) 
(priveşte întrebător la Sebastian) 
A fost bine? Am nimerit exact unde-ai zis? 


SEBASTIAN (0.S.) 
Pe-aproape. 

ILEANA 
Ai, mă, zii... te-a durut? Mai încercăm o dată? 


SEBASTIAN (0.S.) 
Nu, a fost bine. Da' să nu dai cu mila, că se vede. Stai liniştită, că nu doare nici un pic. la, 
hai să-ţi dau şi eu ţie, ca să te convingi. 


Îi ia ibricul din mînă şi, în timp ce îşi dă jos camera de pe umăr, apucăm să vedem chipul 
panicat al Ilenei. Nu ştim unde e pusă camera care le surprinde siluetele trunchiate într-un 
du-te vino prin faţa ei. 


_ ILEANA (0.S.) 
Stai, mă, ce sari să dai? Intii să stabilim locul exact. Ce, toţi oamenii au capul la fel? 


SEBASTIAN (0.S.) 
Hai, mă, nu te mai prosti! Ce, n-ai încredere în mine? 


ILEANA (0.S.) 
Ba am, nu e vorba de-asta. Tu nu ştii un amănunt esenţial despre mine... 
(pe un ton grav) 
... eu am capul foarte țuguiat. S-a mirat şi popa la botez... 


Sebastian o prinde şi o imobilizează, avind într-o mînă ibricul (nu le vedem capetele, doar 
porțiuni din trunchi şi picioare). Se aude risul lui Sebastian, apoi acelaşi zgomot sec de 
dinainte, cînd Ileana I-a pocnit cu ibricul. 


ILEANA (0.S.) (CONT'D) 
Au! 

(după o pauză, în care s-a aplecat spre cameră, a făcut cu ochiul şi i-am putut citi pe buze 
replica "nu m-a durut") 
Aaau! Mi-ai turtit ţuguiul! 
(se opreşte din văicăreală; pe un ton foarte serios) 
Te iubesc. 


CUT TO: 
INT. LIVING. ZI. 


În imaginea VHS îi vedem pe Ileana şi pe Sebastian. Sebastian e pe fotoliu cu o bere în 
mînă din care ia o înghiţitură zdravănă. Ileana stă pe celălalt fotoliu, cu picioarele sub ea. 
Se uită fix la el. 


ILEANA 
Nu că-mi pasă, dar mi se pare normal să stabilim nişte reguli pe care să le respectăm 
amîndoi. 


SEBASTIAN 
Eşti nebună! 


Mai ia o gură de bere. 


ILEANA 
Nu mă deranjează decit că minţi. Şi-atunci nu văd de ce-am mai pierde timpu-împreună. 


SEBASTIAN 
Ce-i grav e că nu-ţi pui problema că s-ar putea să te înşeli. Poate că nu eram eu. 

ILEANA 
Scuteşte-mă! Erai tu, şi-o ţineai de git. Şi-ai pupat-o exact cum pupi tu! 


SEBASTIAN 
Mai avem bere? 


ILEANA 
Ştii ce mă distrează la chestia asta? Că pare că eu aş fi geloasă, că mă ţin după tine, că te 
urmăresc... 


SEBASTIAN 
Şi nu-i aşa? 


ILEANA 
(disprețuitoare) 
Băiete, nu te supraaprecia! Voiam doar să ştiu cum stăm. Ce faci tu mi-ar fi extrem de uşor 
să fac şi eu, sper că-ţi dai seama de asta... Şi chiar ar fi interesant. 


SEBASTIAN 
Bine. 


ILEANA 
Bine ce? 

CUT TO: 
INT. LIVING. NOAPTE. 


Ileana derulează citeva secunde caseta cu telecomanda, apoi dă drumul din nou. 


În imaginea de pe televizor se vede pe ea însăşi, plingînd, şi spunînd printre lacrimi "n-ai 
decit să faci ce vrei". Apasă din nou pe telecomandă, derulînd alte citeva secunde. 


Opreşte derularea şi dă din nou drumul. 


În imagine e Ileana, aşezată în braţe la Sebastian. 


CUT TO: 
INT. LIVING. ZI. 


Imagine VHS. Ileana, în brațe la Sebastian, plingind, îi prinde capul în miini şi i-l 
imobilizează, uitindu-se foarte de aproape, fix în ochii lui. 


ILEANA 
Uită-te în ochii mei! Tu nu-nţelegi că se vede că minţi? Că se citeşte în ochii tăi? 
(serioasă) 
Că poate-ţi dau acum un cap în gură! 


Sebastian se uită mirat la ea, apoi izbucneşte într-un ris zgomotos. Ileana începe şi ea să 
ridă. 


ILEANA (CONT'D) 
Gata! Hai, că sînt curioasă cum am ieşit! 

SEBASTIAN 
Ai fost foarte bine, serios. Am înțeles şi eu de ce unii-şi bat nevestele. 


Ileana se apropie de camera şi obturează ecranul. 


i CUT TO: 
EXT. IARBĂ VERDE. ZI. 


Imagine VHS. Sebastian stă întins pe spate, în iarbă, cu miinile sub cap. E cald. Sebastian 
ține ochii închişi, zimbind. Din cînd în cînd, în cadru intră şi picioarele desculțe ale Ilenei. Ne 
dăm seama că ea este cea care filmează. 


ILEANA (0.S.) 
Şi dacă ne trezim că ne dau ăştia elicopter? 


SEBASTIAN 
Ei, ne dau! Şi dac-ar vrea să ne dea tot n-ar fi în stare să se mobilizeze aşa rapid. 


ILEANA (0.S.) 
Bine şi... dacă, totuşi, ne dau? Ce le zicem? 


SEBASTIAN 
Păi, facem o tură cu el. 


ILEANA (0.S.) 
Păi, şi cine conduce? Mama? 


Editura LiterNet 2004 


Lia Bugnar şi Vali Florescu — Cobai 


SEBASTIAN 
Eu. Am fost pilot. 


ILEANA (0.S.) 
Ei, na! Nu mi-ai zis niciodată! 


SEBASTIAN 
N-a venit vorba. 


ILEANA (0.S.) 
Şi ce lucru important nu mi-ai mai spus? 


SEBASTIAN 
Că te iubesc ţi-am spus? 


ILEANA (0.S.) 
Mi-ai spus. 


SEBASTIAN 
Ei, ăsta-i singurul lucru important. 


ILEANA (0.S.) 
Poate ne-arestează ăştia. 


SEBASTIAN 
N-au pentru ce. E doar o glumă. Nimeni nu pățeşte nimic. Şi le creşte şi-audienţa. 


De-a lungul discuţiei lor, Ileana a filmat din diverse unghiuri, şi aşezată, şi din picioare, şi de 
sus şi de jos. Pe ultimele două replici, din felul în care e încadrat Sebastian, ne dăm seama 

că ea s-a aşezat peste el, într-o poziție sexy. 


SEBASTIAN (CONT'D) 


Opreşte aia. 
, FADE TO BLACK. 
INT. DORMITOR. DIMINEATA. 
Imagine VHS. Sebastian doarme. 
ILEANA (O.S.) 
(şoptind cîntat) 


Scoală-te, băi, puturosule! La ora asta, alţii sînt sătui de muncă şi tu nici nu te-ai trezit încă! 
Sebastian deschide ochii şi o priveşte lung. 


SEBASTIAN 
Eşti frumoasă. Te-ai trezit de mult? 


ILEANA (0.S.) 
De vreo oră şi ceva. Am visat groaznic toată noaptea şi mi-a părut bine că m-am trezit. Hai, 
wake up, că eu plec! 


SEBASTIAN 
Mai lasă-mă cinci minute! 

ILEANA (0.S.) 
Bine, dar nu mai mult! Vreau să te mai întreb vreo două chestii la care nu ne-am gîndit pînă 
acum. 


i i CUT TO: 
INT/EXT. HOL/CURTE CASĂ ILEANA. DIMINEAȚĂ. 


Imagine VHS. Sebastian e îmbrăcat într-un halat imens de prosop, albastru şi în papucii pe 
care i-am văzut mai devreme. 


ILEANA (0.S.) 
Zi-mi baftă şi te iubesc şi filmează-mă şi tu pe mine, s-avem document din dimineaţa zilei în 
care am devenit celebri! 


Camera se mută de pe umărul Ilenei pe umărul lui Sebastian. O vedem pe Ileana. E 
într-adevăr frumoasă (aşa cum am văzut-o în scenele din birou). 


SEBASTIAN (0.S.) 
De ce ţi-ai strîns părul? 


ILEANA 
Că par mai dură, mai femeie de afaceri. Hai, zi-mi baftă şi te iubesc, că-ntirzii. Ne mai 
vedem abia-n direct! 


SEBASTIAN (0.S.) 


Te iubesc. Baftă! 
Ileana se apropie de cameră, pînă cînd i se mai vede doar părul. E clar că cei doi se sărută. 

ILEANA 
Mi-e frică de mor! Te iubesc. 


Deschide uşa. lese. Camera o urmăreşte traversînd curtea. Cind ajunge la poartă, se mai 
intoarce o dată cu faţa spre el. 


SEBASTIAN (0.S.) 
Fă-mi şi mie "sexy"! 


Ileana se întoarce cu tot corpul, îşi depărtează mîinile de corp şi-şi scutură foarte energic 


umerii şi sinii, într-o atitudine deloc sexy, dar foarte comică. Sebastian se aude rizînd. 
Ileana iese şi închide poarta după ea. 


FADE TO BLACK. 
INT. LIVING. DIMINEAȚĂ. 
Sebastian, în halatul albastru în care l-am văzut mai devreme, închide uşa. 


Din acest moment, imaginea nu mai este VHS, ci imagine normală de film. 


Sebastian, încă zimbind, pune camera în bibliotecă. 

ca i CUT TO: 
INT. BUCĂTĂRIE. DIMINEAȚĂ. 


Sebastian scoate din frigider o bucată de ghiudem, pe care o taie bucățele. Pune bucătțelele 
pe o farfurie. 


i CUT TO: 
INT. LIVING. DIMINEAȚĂ. 


Cu farfuria cu ghiudem şi pîine în mînă, Sebastian se duce la sertarul cu casete, îl deschide 
şi scoate de acolo o casetă. Îi desface carcasa şi pune înăuntru un bilet pe care îl scoate 
din buzunarul halatului. Închide carcasa. Pune caseta în sertar. la altă casetă, o bagă în 
video şi-i dă drumul. 


Se aşează pe fotoliu şi se uită la ecran, începînd să mănince. 


În ecran, vedem o fată care face jogging, filmată de departe. Camera începe să se zgilțiie, 
semn că purtătorul ei a început şi el să alerge. 


SEBASTIAN (0.S.) 
Domnişoară!... 

CUT TO: 
EXT. PARC. ZI. 


Imagine normală de film. Sebastian, cu o cameră de filmat pe umăr, aleargă după Ileana. 


SEBASTIAN 
Domnişoară!... 


Sebastian îşi dă jos camera de pe umăr şi, cu ea în mină, are viteză mai mare. Ileana 
întoarce capul abia la al doilea strigăt al lui, alergind în continuare. Sebastian reuşeşte s-o 
ajungă şi aleargă şi el citeva secunde alături de ea. 


SEBASTIAN (CONT'D) 
Ţi-a căzut clama. 


Aleargă mai departe, fără să se uite la ea. Ileana îl priveşte, îşi pune mina în păr, fără să se 
oprească. 


ILEANA 
Hiii... chiar... nici n-am simţit. Nu-nţelegeam ce tot strigi. Am crezut că vrei să mă agăți. 


SEBASTIAN 
Asta-i altă discuţie. Vreau să te agăţ. Dar acum ţi-a căzut clama. 


ILEANA 
Şi nu mi-o dai? 


SEBASTIAN 
Dacă mi-o ceri, ţi-o dau. Da' eşti mai frumoasă fără ea. 

ILEANA 
Ce dacă? Dă-mi-o! 


Sebastian îi dă clama. În timp ce aleargă, Ileana îşi prinde părul la loc. Sebastian continuă 
să alerge alături de ea. 

ILEANA (CONT'D) 

Acum ce mai vrei? 


SEBASTIAN 
Acum te-agăţ. 


FADE OUT: 
FADE IN: 
INT. RESTAURANT. NOAPTE. 


O mînă de bărbat ține pe degetul arătător o haină de damă, pe care o dă unui chelner. 
Chelnerul pune haina peste o alta haină (de bărbat) pe care o are pe mină şi iese din cadru. 


Un restaurant de lux. Lumină dată doar de sfeşnice. În mijlocul salonului un pian cu coadă 
la care un bărbat în smoking cîntă încetişor. Atmosferă foarte relaxată. Nu sînt ocupate 
decit cîteva mese. 


La una dintre acestea sînt Ileana şi Sebastian. Amîndoi sînt foarte eleganti. Beau vin. Din 
cînd în cînd se uită într-o anume direcţie, mai mult Ileana. Urmărindu-le privirea, 
descoperim că se uită la MARCELA, care stă singură la o altă masă. Are în jur de patruzeci 
de ani, este îmbrăcată cu lucruri extrem de rafinate. E foarte frumoasă, poate puţin obosită, 
dar, în orice caz, foarte interesantă. 

SEBASTIAN 
Poate, dacă vrei tu neapărat. Da' uită-te puţin la ochii ei... îi citeşti preţul în privire. 


ILEANA 
(pufneşte) 
Detest chestia asta a voastră, a bărbaţilor! Cum vedeţi o femeie superbă la care n-aveţi 
acces, vă consolati repede cu gîndul că sigur e curvă. Femeia asta n-are nici un cusur. E 
impecabilă. 


SEBASTIAN 
In primul rînd: am norocul să am acces exact la femeile pe care mi le doresc, doi: mă 
mîhneşte să văd că tu n-ai încredere în tine. Femeia aia şi-ar dori să fie ca tine, dar nu mai 
are cum. 


ILEANA 
Măcar pune şi tu un "poate" înainte de afirmaţiile pe care le faci. O cunoşti de undeva? 


SEBASTIAN 
Cunosc genul. 


ILEANA 
(ironică) 

Ah, Doamne, se pare că a dat norocul peste mine! Am întîlnit, în sfîrşit, bărbatul visurilor 
mele: uns cu toate alifiile, pe care nu-l mai surprinde nimic. Bineînţeles, în afară de mine, 
care sînt singura capabilă să alung monotonia din viaţa lui. Ce naiba! O fi vreo soție de 
diplomat care are întîlnire cu bărba-su. Şi-ăla întirzie, că cine ştie ce tratat semnează. 


Ileana izbucneşte în ris, dindu-şi seama că a picat şi ea în patima supoziţiilor nefondate. 

SEBASTIAN 
(zimbind) 
Vrei să ţi-o aduc aici, la masă? 


ILEANA 
(sfidător) 
Da. 


SEBASTIAN 
Scuză-mă o secundă. 


Sebastian se ridică şi se duce la masa Marcelei. Se aşează. Ileana îl vede vorbind încetişor 
cu aceasta, dar nu aude ce îi spune. Sebastian se ridică, trage scaunul femeii şi vine cu ea 
la masa Ilenei. O invită pe Marcela să se aşeze. Ea se aşează. 


MARCELA 
(către Ileana; îi întinde mîna) 
Eu sînt Marcela. 


ILEANA 
(stupetiată, îi întinde şi ea mina) 
Ileana. Imi pare bine. 


_ MARCELA 
Imi pare foarte rău că nu pot în seara asta. Sînteţi foarte drăguți amîndoi şi mi-ar fi făcut 
plăcere. Da' de miine încolo oricînd, în afară de vineri. 


Ileana vrea să zică ceva, dar nu prea îşi găseşte cuvintele. Din fericire, Marcela intervine 
din nou. 

MARCELA (CONT'D) 
Atita v-aş ruga: să vă gîndiţi dinainte cam ce vreţi să facem, ca să ştiu ce să-mi iau la mine, 
cum mă-mbrac. Şi unde vreţi s-o facem: la mine, la voi, la hotel. Sau, poate, aveţi voi vreo 
preferinţă... 


ILEANA 
Îmi pare rău. În seara asta aş fi avut chef. Miine... cred c-o să încercăm altceva... Oricum, 
mulțumesc. Cine ştie, poate altădată... 


Marcela scoate o carte de vizită şi i-o dă lui Sebastian. 


MARCELA 
Sigur că da, nu-i nici o problemă. Doar să mă sunaţi cu două zile înainte, ca să nu-mi pun 
altceva. 
Se ridică şi le zimbeşte. 
MARCELA (CONT'D) 


Chiar mi-ar fi făcut plăcere. Sunaţi-mă cînd aveţi chef. 


Se duce la masa ei. Pe drum se intersectează cu un tip la vreo cincizeci de ani, jovial şi 
grăsuț. Bărbatul e vizibil încîntat s-o revadă. 


BĂRBATUL 
Bon giorno, Marcella mia! Come stai, bella? 


MARCELA 


(aşezindu-se) 
Bon giorno, Maurizio! Sto bene. E tu? 

Ileana îi urmăreşte cu privirea cum continuă să discute, animați. 


SEBASTIAN 
Ei? 


ILEANA 
Unu-zero pentru tine. Subiect încheiat. 


SEBASTIAN 
Unu-unu. Suporti înfrîngerile cu demnitate. Imi place. Hai să ne premiem cu un desert. Ce 
vrei? 


i CUT TO: 
INT. RESTAURANT. NOAPTE. MAI TÎRZIU. 


Ileana mănîncă înghețată dintr-o cupă imensă şi el un Tiramisu. 


ILEANA 
(cu lingurita în aer) 
Păi, şi-atunci, ce faci cu camera de filmat? 


SEBASTIAN 
Abia mi-am luat-o şi sînt în faza aia în care o butonez de dimineaţa pînă seara şi-mi vine să 
filmez toate nimicurile. Nici nu-ţi vine să crezi ce importante ţi se par amănunte pe care 
altfel nici nu le-ai băga în seamă. Mă distrează. 

ILEANA 
Păi, ştii că poţi să cîştigi şi bani din asta, dacă surprinzi cine ştie ce chestii comice sau 
accidente, sau, mă rog... poţi să le trimiţi la "Am filmat din întîmplare". 


SEBASTIAN 
Ce-i asta? 


ILEANA 
(sincer mirată) 
Nu te-ai uitat niciodată? La Omega TV. Acolo lucrez eu. 


SEBASTIAN 
Nu mă uit la televizor. Da', dacă eşti tu într-o emisiune, mă uit. Să-mi spui cînd e, să te văd 
Şi eu. 


ILEANA 
(amuzată) 
A, nu, eu sînt doar redactor. Nu apar la televizor. 
(începe să ridă) 
Ce? Îţi pusese Dumnezeu mîna-n cap; te-ai gîndit c-ai dat peste vreo vedetă... Îmi pare rău 
să te dezamăgesc: sînt o minunâţie de fată, da' nu mă ştie nici naiba! 


SEBASTIAN 
Păcat. Eşti telegenică. 


ILEANA 
De unde ştii? 

SEBASTIAN 
Te-am filmat atunci, în parc. 


ILEANA 
(arătînd spre înghețată) 
Nu mai pot. E imensă. Nu vrei şi tu? E bună. 


SEBASTIAN 
Ba da. 


ILEANA 


(întinzîndu-i înghețata) 
Vreau şi eu să văd caseta. 


CUT TO: 
EXT. METROU. NOAPTE. 
Ileana şi Sebastian merg pe stradă. Ajung în dreptul unei stații de metrou. 


SEBASTIAN 
Vrei cu taxiul sau te duc cu metroul? 


Pe fața Ilenei se citeşte o surprindere neplăcută la faptul că Sebastian îi oferă alternativa 
(meschină) cu metroul. 

ILEANA 
(deducînd că Sebastian a rămas în criză de bani, îşi ia un ton entuziast, care-i iese 
exagerat) 
Cu metrouuu... 


Îşi dă seama că a sunat ca nuca-n perete şi încearcă să repare, fredonînd: 


ILEANA (CONT'D) 
Trenul galben fără cai, 
Nu-i nici birjă, nici tramvai, 
Dar mă poartă-n zbor mai repede ca gîndul... 


Sebastian începe să ridă. Cei doi coboară scările de la metrou. 

CUT TO: 
INT. STAȚIE METROU. PERON. NOAPTE. 
Foarte puţină lume în staţie. Metroul opreşte în dreptul lor. 


SEBASTIAN 
Aşteaptă-mă puţin, te rog. 


ILEANA 
Păi, unde pleci, că pierdem metrou'? 


SEBASTIAN 
Nu-l pierdem. Vin acum. 

Dispare în cabina conducătorului de metrou. Un tip la vreo cincizeci de ani, îmbrăcat în 
uniformă bleumarin de lucrător la metrou, iese rizînd şi intră în primul vagon. Se aşează, 
trăgînd cu coada ochiului spre Ileana, pe geam. 


Sebastian vine la Ileana şi-o ia de mină. 


SEBASTIAN (CONT'D) 
Hai, că pleacă metrou'! 


Ileana îl urmează în cabina conducătorului de metrou. În afară de ei, în cabină se mai află 
un bărbat la vreo patruzeci de ani, care îl invită pe Sebastian să preia conducerea. 
Sebastian se apleacă spre microfon. 
SEBASTIAN (CONT'D) 
Atenţie! Se închid uşile! 
CUT TO: 
INT. VAGON DE METROU. NOAPTE. 


Cei cițiva călători din vagon stau pe scaune, absenți şi obosiţi. 


SEBASTIAN (V.0.) 
Urmează stația următoare, cu peronul pe aceeaşi parte. 


Călătorii devin atenţi o secundă, după care cad din nou în inerția dinainte. 

r CUT TO: 
INT. CABINĂ METROU. NOAPTE. 


În cabina strimtă se află conducătorul de pînă acum al metroului, Sebastian şi Ileana. 
Sebastian conduce metroul. Ileana stă în picioare, exact în spatele lui. E hipnotizată de 
şinele care se îngustează în viteză în fața lor. Din cînd în cînd, se uită la mişcările pe care 
le face Sebastian, dar acesta pare că ştie exact ce are de făcut. 


SEBASTIAN 
Hai că, dacă nici cu asta nu te-am impresionat, înseamnă că eşti de piatră. 


Lucrătorul la metrou zimbeşte complice, încercînd să nu se uite la ei, ceea ce îi vine foarte 
greu. 


ILEANA 
(uitîindu-se fascinată la sine) 
E frumos. 


Îi pune o mînă pe spate. 


ILEANA (CONT'D) 
Da. E frumos. 


Editura LiterNet 2004 


Lia Bugnar şi Vali Florescu — Cobai 


EXT. STAŢIE DE METROU. NOAPTE. 
Cei doi urcă ultimele trepte ale ieşirii de la metrou. 


ILEANA 
Vă plăteşte bine la metrou? 


Sebastian începe să ridă. 


SEBASTIAN 
Nu lucrez la metrou. 


ILEANA 
Păi, şi cum te-a lăsat omu' ăla să conduci? 


SEBASTIAN 
Am putere de convingere. 


ILEANA 
Nt nt nt... Da', atunci, unde lucrezi? 


Sebastian o sărută din senin. 


SEBASTIAN 
Nicăieri. 

ILEANA 
(ambiguu) 
Imi place. 


FADE OUT: 
FADE IN: 
EXT. INTRARE CURTE ILEANA. NOAPTE. 


Ileana şi Sebastian sînt în fața porții. 


ILEANA 
Aici stau. 


SEBASTIAN 
A fost o seară frumoasă. 


Cei doi se privesc în ochi şi, citeva secunde, nici unul nu spune nimic. 


SEBASTIAN (CONT'D) 
Cred că acum a venit momentul ăla cînd el îi săruta mîna, îi spunea că o sună miine şi 
pleca. 


ILEANA 
Eu cred că e momentul ăla cînd ea zicea: "Nu intri să bei o cafea?" 


SEBASTIAN 
Cafea, la ora asta? 

ILEANA 
N-am găsit altă rimă. Nu-ţi fă probleme! N-am să-mi fac o părere greşită despre tine 
dacă-mi cedezi de la prima întîlnire. 


SEBASTIAN 
Toate spuneți aşa înainte. Şi dupăă... 


Începe să ridă. Ileana îl ia de mînă şi îl trage după ea în curte. Sebastian închide poarta în 
urma lui. 


CUT TO: 
INT. LIVING ILEANA. NOAPTE. 


Sebastian stă pe canapea. Are pe el doar un prosop. Fumează. 


ILEANA (0.S.) 
Vrei în pahar sau îţi place din cutie? 


SEBASTIAN 
Din cutie. 


Aşteptind-o pe Ileana, Sebastian se uită interesat prin cameră. Zăboveşte puțin cu privirea 
asupra bibliotecii înțesate de cărți. În fata cărților e o mare aglomeratie de obiecte mici, 
despre care Sebastian nu-şi poate da seama ce sînt. Se ridică şi se duce la ele, 
descoperind, cu un zîmbet, o impresionantă colecţie de ascuțitori, unele foarte vechi, altele 
cu un design foarte modern. Lîngă ascuţitori găseşte şi o fotografie color, pe care nu o 
observase pînă atunci pentru că era aşezată pe raft, cu faţa în sus. la fotografia în mină şi o 
priveşte. În poză sînt Ileana şi un tînăr cam de virsta ei. Ileana (în semiprofil) ride cu gura 

pină la urechi, privind spre tînăr, care e foarte serios. 


Ileana intră cu un pahar şi două cutii de bere. Îl vede uitîndu-se la poză. Se aşează pe 
canapea. Sebastian pune poza înapoi şi vine lingă ea. Ileana îi dă cutia de bere şi vrea 
să-şi desfacă şi ea cutia, dar nu apucă pentru că Sebastian îi ia cutia, i-o desface el şi îi 
toarnă berea în pahar. Îi dă paharul. Dau noroc. 


ILEANA 
Pentru ce bem? 


SEBASTIAN 
Pentru că ne e sete. 


ILEANA 
Hai, mă, nu fi! Hai să bem pentruuu... 
(face o pauză în care e evident că îşi caută cuvintele) 
clama mea de păr... pentru camera ta de filmat... pentru lingurita cu care am mîncat 
amîndoi din aceeaşi înghețată... 


SEBASTIAN 
Şi pentru metrou nu? 


ILEANA 
Păi dacă nu mă laşi să termin... Acum urma... 
(Îşi ia din nou un aer ceremonios) 
Şi pentru staţia Timpuri noi... Pentru miine... pentru... 

SEBASTIAN 
(o întrerupe) 
Nu-mi vine să cred cit îţi e de frică. 


ILEANA 
Şi eu care credeam că nu se vede. 


SEBASTIAN 
Ba da, se vede. Şi eşti aşa de panicată încît îți scapă esenţialul. 


ILEANA 
Care-i ăla? 


SEBASTIAN 
M-am îndrăgostit de tine. 


ILEANA 
Picură chiuveta la baie. Te pricepi? Altfel ne stă pe creier toată noaptea. 


SEBASTIAN 
Să înțeleg că tipu' din poză n-a trecut testul cu chiuveta şi de-aia a dispărut din peisaj? 


ILEANA 
Da, dar eu nu mi-am pierdut speranţa. Ştiam eu că o s-apară într-o bună zi un instalator 
pe-un cal alb. 


Sebastian ride. Îi mai toarnă bere în pahar. 

i CUT TO: 
EXT. STRADĂ. ZI. 


Sebastian merge pe Bd. Decebal. Intră într-o alimentară. 


CUT TO: 
EXT. STRĂDUȚĂ LATERALĂ BD. DECEBAL / BLOC SEBASTIAN. ZI. 
Sebastian trece pe lîngă Internet Café-ul cu firmă luminoasă care a apărut în secventa 
transmisiunii în direct a Andreei (secventa 7) şi intră în bloc. 


` CUT TO: 

INT. PALIER GARSONIERA SEBASTIAN. ZI. 
Sebastian descuie uşa de la intrare şi intră. 

. CUT TO: 
INT. GARSONIERA SEBASTIAN. ZI. 
După toate evidențele, e o locuință de bărbat burlac. E ordine, spațiul destul de aerisit, 
singurele mobile existente fiind un şifonier, o canapea extensibilă, o măsuţă,; în fața lor, un 
televizor sport (pe care îl cunoaştem din secv. în care Sebastian a plecat la interviu) şi nişte 
rafturi pe pereţi. Pe măsuță, un telefon. Deasupra măsuței, pe perete, sînt citeva poze 


prinse în pioneze. 


Sebastian nu e în cameră, dar auzim dinspre bucătărie cum taie ceva pe un fund de lemn. 

Sebastian vine cu o farfurie cu ghiudem şi două felii de piine. Lasă farfuria pe masă şi, 
mestecînd, apasă butonul de la robotul telefonic. Se aşează şi începe să mănînce. 


BĂRBAT 1 (V.0.) 
Băi, neseriosule, te-am sunat toată noaptea. Mai dormi şi-n patu' tău, aşa, ca schimbare. 
Am veşti: m-a sunat doctorello şi a zis c-are nevoie de noi. Bani, băi! Ai auzit? Alaska scrie 
pe noi. Hai, că mă enervează să vorbesc singur ca bou'. Hai, sună-mă cînd vii. 


FEMEIE 1 (V.0.) 
(voce guturală,; plictisită) 
Ciao, frumosule. M-aş topi de plăcere dacă mi-ai da un semn de viaţă. Nu că ar conta, dar 
chiar că aş avea chef de tine. Te-am pupat. Alege-ţi tu unde. 


BĂRBAT 1 (V.0.) 
Bă, da' eşti chiar culmea! Mă rog de tine să-ţi bag bani în buzunar? N-auzi c-aşteaptă omu' 
ăla un răspuns? Eu ştiu că pe tine te doare în cur de toţi şi de toate, dar cuvîntul bani îţi 
spune ceva? 


Sebastian ia receptorul din furcă şi formează un număr, mîncînd în continuare. 


SEBASTIAN 
Da, prietene. Te-ascult. Bagă! 


În timp ce-şi ascultă interlocutorul, vedem mai bine pozele de deasupra mesei. În poze îi 
regăsim, alături de negri, chinezi, eschimoşi, pe Sebastian şi incă doi bărbaţi. După 
echipamente şi locații ne dăm seama că sînt poze din expediţii de diverse feluri la care 
aceştia au participat. 

SEBASTIAN (CONT'D) 
Foarte bine. Du-te. Eu, de data asta, zic pas. 
(pauză în care Sebastian ascultă şi mănîncă) 
Nu, nu merg. Poftim? Nişte ghiudem. Mersi. 
(pauză) 
Că nu vreau. Şi nici n-am nevoie chiar acum. Nu. Da' ce te vaiţi atita? Du-te şi tu singur să 
vezi cum e. la-ţi de citit la tine. 
(pauză) 
Ce nu-nţelegi, mă? Am şi eu... treburile mele. 
(pauză) 
Eşti timpit? Ce să am cu tine? 
(pauză) 
Ştiu c-aşa am zis, da' acum nu mai vreau. Am cunoscut o fată. 
(pauză) 
leri. 
(pauză) 
Dacă plec o lună jumate, nu ştiu. Mi-e că n-o mai găsesc. 
(pauză) 
Ştii ceva? Hai că n-am chef să mă cert cu tine. Nu-mi spune că ti-e frică de patru injecții și 
trei raze, că nu te cred. Ce dracu'? Eu am stat trei luni data trecută. 
(pauză) 
Ce să-i spui? Îi spui că îi doresc să ia premiul Nobel pentru medicină, da' de data asta nu 
pot să-l încurc. 
(pauză) 
Hai, du-te frumos şi ia-ti viza, că eşti băiat mare şi vorbim cînd vii în ţară. 
(pauză) 
Bine, mă, hamsterică. Hai, baftă la asistente! Pa! 


Sebastian închide telefonul, se ridică, ia farfuria goală şi iese din cameră. 

À CUT TO: 
INT. GARSONIERĂ SEBASTIAN. SEARĂ. 


Pe canapea e o geantă sport mare, destul de plină. Sebastian se descalță de papucii pe 
care îi are în picioare (aceiaşi pe care i-am mai văzut) şi îi bagă într-unul din buzunarele 
laterale ale genții. Trage fermoarul genții. 


i FADE TO: 
EXT. BLOC SEBASTIAN. SEARĂ. 


Sebastian pune geanta pe bancheta din spate a unui Jeep. Închide portiera. Se suie la 
volan şi demarează. 


CUT TO: 
EXT. BULEVARD. SEARĂ. 
Sebastian opreşte în dreptul unei tarabe cu flori. Coboară din maşină şi se duce la tarabă. 
Poartă o discuţie destul de animată cu tiganca florăreasă. Aceasta îi întinde un buchet de 
floarea soarelui, apoi, după încă un schimb de replici în urma căruia tiganca ride şi 
Sebastian îi întinde nişte bani, Sebastian ia toate florile din găleata respectivă. 


CUT TO: 
INT. LIVING ILEANA. NOAPTE. 


Sebastian stă pe canapea şi fumează. Ileana stă întinsă pe canapea, cu capul pe picioarele 


lui, şi mănîncă semințe, punind cojile în scrumiera lui Sebastian, aşezată lingă ei, pe 
canapea. 

Televizorul are sonorul dat la minim. Undeva în cameră, pe jos, într-o vază imensă, sînt 
florile de la Sebastian. 


SEBASTIAN 
El se uita fix în ochii mei, eu în ochii lui şi nu-ndrăzneam nici unul să facem vreo mişcare. 
Mie mi-era să nu răsară tot tribul din tufişuri, lui nu ştiu de ce naiba îi era frică de mine, că 
eram cu miinile goale. Şi, deodată, poc, ne trezim cu o nucă de cocos între noi. Ne-am 
speriat atit de tare şi eu şi Kunta Kinte, de ne-am tras înapoi vreo doi metri fiecare. ŞI, cînd 
am văzut ce era, ne-a bufnit rîsu'. Era foarte simpatic cînd ridea: se plesnea cu palmele 
peste fund şi sărea. 


Ileana se opreşte din mîncat seminţe şi se ridică de pe el. 


ILEANA 
la, cum făcea? 


SEBASTIAN 
(ridicîndu-se) 
Cum să facă? Uite-aşa! 


Începe să-şi dea palme la fund şi să sară, zîmbind cu gura pînă la urechi, dar fără să scoată 
nici un sunet. Ileana ride zgomotos şi i se alătură, imitindu-l. Sebastian se opreşte. 


SEBASTIAN (CONT'D) 
Nu, fără nici un sunet. Aşa ridea. 


ILEANA 


(rizind şi sărind în continuare; printre hohote) 
Fără sunet e de Cartea recordurilor. Nu pot. 

i CUT TO: 
IDEM. MAI TÎRZIU. 


Canapeaua e plină de ascutitori. Ileana stă turceşte şi Sebastian stă lungit, într-o rină. 


ILEANA 
(luînd o ascutitoare în mînă) 

Ei, şi asta-i piesa de rezistență a acestei colecții. O am de la un popă dintr-un sat, care o 
avea de la bunicul lui, care o avea de la un boier. E foarte veche. Şi culmea e că încă mai 
ascute. 

(face o pauză şi-l priveşte semnificativ) 

E nemţească. 


Sebastian ia ascuţitoarea şi se uită la ea. 


ILEANA (CONT'D) 
Uite, din Africa n-am nici o ascuţitoare. Poate-mi aduci, cînd mai mergi. Or avea? 
(deodată, îl priveşte întrebător) 
Auzi, da' tu... de unde ai bani aşa să... te plimbi peste tot pe unde ai chef? 


SEBASTIAN 
Mă străduiesc să cîştig atita cît am nevoie. 


ILEANA 
Bine, şi eu mă străduiesc, da' tot degeaba. Cum faci? 


SEBASTIAN 
Testez medicamente. 

ILEANA 
A, eşti doctor? 


SEBASTIAN 
Nu. Mai degrabă, un fel de pacient. Sănătos tun, că altfel nu te acceptă. Medicamentele le 
testează ei pe mine. 


ILEANA 
Care ei? 


SEBASTIAN 
Nişte cercetători din Elveţia. 


ILEANA 
Păi, şi nu e riscant? 


_ SEBASTIAN 
In măsura în care e riscant orice pe lumea asta. Doar că aici cîştigi foarte mulţi bani. 


ILEANA 
Şi faci des asta? 


SEBASTIAN 
Am făcut-o de cîteva ori. O dată la cîţiva ani, cînd rămîneam lefter. 


ILEANA 
Şi data viitoare cînd va fi? 

SEBASTIAN 
Nu ştiu. Nici nu ştiu dac-o să mai fie. Poate mă las, dacă găsesc ceva mai rentabil. 


ILEANA 
Şi, dacă te întreabă cineva ce meserie ai, tu ce-i zici? 


SEBASTIAN 
Balerin la Opera din Braşov. 


Izbucnesc în ris amindoi. Ileana începe să-şi stringă ascuţitorile. 
E CUT TO: 
INT/EXT. JEEP SEBASTIAN. AUTOSTRADA. ZI. 
Sebastian conduce. Ileana lălăie melodia de la radio ("Life”, cîntată de Desiree). 
Pe bancheta din spate se află camera de filmat. 


Maşina rulează în viteză pe autostradă. 

CUT TO: 
EXT. MUNTE. ZI. 


Sebastian o filmează pe Ileana, care e în copac (secv. pe care am mai văzut-o, acum din 
unghi cinematografic). 


SEBASTIAN 
(stringe cadrul pe chipul ei) 
Păi, de urcat cum te-ai urcat? 


ILEANA 
Nu ştiu, cînd m-am urcat nu mi-a fost frică... Vino să mă iei! 


SEBASTIAN 
Ce-mi dai? 


ILEANA 
Ciuciu. 


Sebastian se îndepărtează, continuind să filmeze. 


ILEANA (CONT'D) 
(strigă) 
Mă enerveeezi... Vino-napoooi... Mamă, ce mă enerveeeeeeeezi... 
Sebastian a ajuns la Jeep. Pune camera în spate, se urcă la volan şi porneşte maşina, 
deplasîndu-se cu cea mai mică viteză posibilă. De nervi, Ileana sare fără probleme din 
copac şi incepe să alerge după maşină. Pe măsură ce ea se apropie, el măreşte viteza. 

: CUT TO: 
EXT. TEREN VIRAN MUNTE. SEARĂ. 


lleana tine volanul, foarte crispată. Sebastian e pe scaunul din dreapta. Maşina se 
deplasează foarte încet. 


SEBASTIAN 
Hai, nu-ti fie frică! Apasă pe accelerație! 


ILEANA 
Păi am apăsat de tot, da' nu merge mai repede. 


SEBASTIAN 
Ş (încercînd să-şi înăbuşe risul) 
Ala e ambreiajul. Aia din dreapta e acceleraţia. Nu mai ştii? 


Ileana apasă accelerația pînă jos. Maşina sprintează ca la raliu. 
SEBASTIAN (CONT'D) 
(strigă) 
Frîna! Frînează! Aia din mijloc! 


Ileana pune piciorul pe frină exact în clipa în care se apropiaseră vertiginos de o baracă. 


SEBASTIAN (CONT'D) 
Bravo! O să conduci bine. 

ILEANA 
(în timp ce deschide portiera) 
Era să murim, da' a fost mişto. 
(se apleacă şi-l pupă) 
Mi-o mai dai şi miine? 


. . CUT TO: 
INT. GARSONIERA SEBASTIAN. SEARA. 
Sună telefonul. Nu răspunde nimeni. Se declanşează robotul. 
BĂRBAT 1 (V.0.) 
Unde umbli, băi? E ultimul mesaj pe care ţi-l mai las, pe cuvîntul meu! Te caută doctorello 
disperat de cîteva zile. Nu ştiu ce vrea de la tine, că i-am zis că tura asta nu te interesează. 
Da' cică' i vorba despre altceva şi e urgent. Dă-o-n mă-sa de treabă! la-ţi şi tu un mobil, să 


te găsească omu"! Hai, pa, că m-ai enervat! Măcar sună-mă să-ţi povestesc de-o 
anestezistă! 


. CUT TO: 
INT. CABANĂ. NOAPTE. 


Un interior plăcut şi pitoresc, rustic. Singurul element modern e un televizor color, care e 
deschis, dar cu sonorul la minim. 


Sebastian şi Ileana beau şampanie în pat. 


La un moment dat, Ileana se uită la televizor şi sare din pat, în căutarea telecomenzii. O 


Editura LiterNet 2004 


Lia Bugnar şi Vali Florescu — Cobai 


găseşte pe undeva pe jos şi dă mai tare. 


ILEANA 
Hai să ne uităm puţin la asta, c-am lucrat şi eu la ea! Sînt curioasă cum a ieşit. 


Pe ecranul televizorului recunoaştem imaginile de la începutul filmului. 


ADOLESCENTA 
(pe ecran) 
A, chiar... Şi o cutie de OB-uri. 


TÎNĂRUL 
(pe ecran) 
De care? Mici? Normale? Mari? 


ADOLESCENTA 
(pe ecran) 
Aaaa... 
(pe ecran, deja roşie ca racul) 
Mici. 


Tînărul îi dă şi cutia de OB-uri. O priveşte întrebător. 


ILEANA 
Prima oară ceruse mari. Cînd nu era tipu' ăsta. Era o vinzătoare. 


TÎNĂRUL 


(pe ecran) 
Nouăşi'trei. 

Uşa din spate se deschide şi apare Jeni. 


ILEANA 
Uite, asta era la început. 


JENI 
(pe ecran; cu reproş către tînăr) 
Ce faci, dragă? Fata vrea mari. 


ADOLESCENTA 
(pe ecran) 
Nu, lăsaţi aşa. 


JENI 
(pe ecran) 
Cum să lăsăm aşa? Dacă vreţi mari, luaţi mari. Da' ce, e-o ruşine? 


ILEANA 
Săraca! Mi-a fost foarte milă de ea! 


Adolescenta de la televizor pune o bancnotă de o sută de mii pe tejghea, ia punga şi vrea 
să plece. Tinărul iese de după tejghea. 


TÎNĂRUL 


(pe ecran) 
Domnişoară!... Restul!... 

ADOLESCENTA 
(pe ecran) 
Nu, lăsaţi aşa. 


Tînărul o prinde de mină şi n-o lasă să plece. 
TÎNĂRUL 


(pe ecran) 
Da' măcar un zîmbet pentru Camera ascunsă ne dați? 


ILEANA 
(triumfătoare) 
Te prinsesei că-i la Camera ascunsă? 


Sebastian dă sonorul mai încet. 


SEBASTIAN 
Nu. Da' nici n-am leşinat de ris. 


ILEANA 
Păi, nici n-aveai de ce. A fost mai mult penibil decît comic. Da' ăştia de la mine nu prea ştiu 
diferenţa. 


SEBASTIAN 
Şi care-a fost rolul tău în chestia asta? 


ILEANA 
A... eu am găsit locaţia. 

SEBASTIAN 
Mi se pare absurd să te ocupi cu prostii din-astea cînd ai putea să ai tu o emisiune. 


ILEANA 
Zici tu? E mai complicat decît pare din afară. 


SEBASTIAN 
Ce-i aşa de complicat? Cine-ar trebui să fie de acord? 


ILEANA 
Păi... directorul televiziunii... el taie şi spînzură... e un... moş... 


SEBASTIAN 
Şi te ştie? 


ILEANA 
Mă ştie de ştiut, poate chiar mă place, nu ştiu. Da' cred că nici nu-i trece prin cap să mă 
pună să prezint ceva. 


SEBASTIAN 
Păi, hai să-l ajutăm să-i vină ideea! Tu ce-aştepţi? Să vină cineva să te roage? 

CUT TO: 


INT. SUPERMARKET. ZI. 

Ileana şi Sebastian împing un cărucior deja destul de plin printre rafturi. Se opresc în 
dreptul raftului cu deodorante de cameră, obiecte de design interior, lumiînări etc. Ileana e 
atrasă de o luminare cilindrică, roşie, cu un aspect plăcut. 


ILEANA 
Luăm şi asta? E bine să fie acolo; dacă e vreo pană de curent? 


SEBASTIAN 
(zimbind) 
Îmi place că eşti prevăzătoare. 
(ia un pachețel din raft) 
Eu zic să luăm şi astea, dac-o fi să rămînem fără lumină. 


ILEANA 
Ce sînt alea? 


SEBASTIAN 
Prezervative fosforescente. 


ILEANA 
(în şoaptă) 
Hai, mă, serios? N-am ştiut că există. 


SEBASTIAN 
Or fi existînd, dar astea sînt scobitori. 


Ileana îi trage un pumn. Sebastian începe să ridă. Cei doi dispar cu căruciorul după colț. 

CUT TO: 
INT. MAGAZIN VESTIMENTAR DIN MALL. ZI. 


Îi vedem prin vitrină, în interiorul magazinului. Ileana tocmai iese dintr-o cabină de probă, 
îmbrăcată într-un deux-pieces roşu care-i vine incredibil, pe nişte tocuri imense. Sebastian 
fluieră, cele doua vinzătoare se uită la Ileana şi îi spun ceva lui Sebastian - evident 
complimente la adresa Ilenei. 


CUT TO: 
INT. MALL. ZI. 


Ileana e pe scara rulantă care coboară, cu multe cumpărături. Sebastian e pe scara rulantă 
care urcă. Are un singur pachet. 


Ambele scări sînt aglomerate. În clipă în care trec unul pe lîngă altul, Sebastian întinde spre 
Ileana pachetul din mină şi Ileana îi dă o plasă destul de mare, din care se vede un material 
foarte albastru. 


ILEANA 
Ne vedem la maşinile de spălat! 


CUT TO: 
INT. MALL. ZI. 


Sebastian e în fața unui magazin cu maşini de spălat, cu un halat albastru de prosop 


(halatul din secv. în care a condus-o la uşă pe Ileana) pe umeri, pus peste hainele lui de 
stradă. De el se apropie (văzută din spate) o blondă platinată încărcată de plase. Sebastian 

o priveşte admirativ. Blonda lasă să cadă toate pachetele şi plasele pe jos, îl înlănțuie cu 
brațele şi îl sărută lung. Blonda îşi pune mîna în păr şi îşi scoate peruca. Ne dăm seama că 
e Ileana, care continuă să-l sărute, tinînd peruca în mînă, ca un indian care ține victorios în 
mînă scalpul inamicului. 


. CUT TO: 
INT. GARSONIERĂ SEBASTIAN. ZI. 


Telefonul sună insistent, dar nu răspunde nimeni. 


i À CUT TO: 
INT. CASĂ ILEANA. SEARĂ. 


Se aude o cheie în broască. Uşa se deschide şi apare Ileana urmată de Sebastian. Sînt 
foarte grăbiţi. Trintesc toate pachetele pe care le au în miini pe jos. Ileana închide uşa şi îl 
împinge pe Sebastian cu spatele de uşă. Începe să-l dezbrace. Sebastian îi ridică fusta. 
Ileana îl înconjoară cu un picior. Toate acestea le fac sărutindu-se. Sebastian îi scoate 
bluza. Ileana rămîne în sutien. 


ILEANA 
(brusc) 
A! Stai puţin de tot! 


Se apleacă şi ia una dintre pungi, din care scoate peruca blondă şi şi-o pune pe cap. 

ILEANA (CONT'D) 
(cu o voce de vampă) 
Its gonna be a long night, babe! 


FADE OUT. 
À FADE IN: 
INT. GARSONIERĂ SEBASTIAN. ZI. 


Televizorul merge, pe Discovery. Sebastian se trinteşte pe canapea, cu mai multe plicuri în 
brațe, corespondența lui. Le pune pe măsuţa de lingă el, păstrînd doar unul. E un plic mare, 
oficial, inscripționat "Strictly confidential". II deschide, scoate o scrisoare oficială, scrisă la 
computer, cu un antet destul de mare din care zărim doar "Centre de recherche". 


Sebastian citeşte din ce în ce mai atent. Aproape fără să-şi ia ochii de pe scrisoare, apucă 
telecomanda şi opreşte televizorul. 


Continuă să citească, fără nici o expresie. Termină de citit, se uită printre scrisorile rămase, 
dar nu găseşte nimic care să-i atragă atenţia. Apasă butonul robotului telefonic. 


FEMEIE 2 (V.0.) 
Bună ziua, domnule. Mai trăiţi? Nu mi-ai... 


Sebastian apasă un buton al robotului, trecînd direct la mesajul următor. 


FEMEIE 3 (V.0.) 
Mă cauţi numai cînd... 


Sebastian trece la mesajul următor. 

BĂRBAT 1 (V.0.) 
Salut, băi! Sună-l şi tu pe doctorello, că vrea să-ți spună ceva. Ne-auzim. Pa. 


BĂRBAT 2 (V.0.) 
Bună ziua. losif Weber la telefon. Am ceva foarte important de discutat cu dumneavoastră. 
Aştept să mă contactaţi de urgenţă. 


BĂRBAT 1 (V.0.) 
Bă, eşti nesimtit! Mă fute ăla la creieri. Sună-l să vezi ce vrea! 


BĂRBAT 1 (V.0.) (CONT'D) 
Unde umbli, băi? E ultimul mesaj pe care ţi-l mai las, pe cuvîntul meu! Te caută doctorello... 


Sebastian opreşte robotul. lese din cameră. 

CUT TO: 
INT. BAIE. ZI. 
Sebastian e în cada plină cu apă, cu privirea în gol. 


CUT TO: 
INT. GARSONIERĂ SEBASTIAN. SEARĂ. 


Sebastian e în picioare, cu telefonul într-o mină şi cu un pahar de whisky în cealaltă. 
Formează un număr cu multe cifre. 

SEBASTIAN 
Bună seara, domnule Weber. 
(pauză) 
Da, eu sînt. Abia acum am ajuns acasă. Am fost plecat o perioadă. 
(pauză) 
Da, am citit-o. Sînteţi sigur că e adevărat? Eu mă simt perfect. 
(pauză) 
Şi ce şanse am? 
(pauză) 
Mă interesează mai puţin ce hotărîre au luat ceilalţi. Aş vrea să ştiu un singur lucru: cît timp 
mi-a rămas? 


Ascultă ce i se spune, ducîindu-se să se aşeze. Pune paharul jos, pe covor şi-şi sprijină 
fruntea cu mina. 


SEBASTIAN (CONT'D) 
Asta e. Ştiam care-s riscurile. Nu-i vina nimănui. 
(pauză) 
Nu. N-are nici un rost. N-am de gînd să-mi petrec ultimele luni din viață în spital. 
(pauză; Sebastian zimbeşte mecanic) 
Banii nu mai sînt un argument, doctore. 
(rizînd) 
Bani am. Timp de cumpărături nu prea mi-a mai rămas. 
(pauză) 
Nu. Oricum, nu mă mai găsiţi la numărul ăsta. 
(pauză) 
Nu cred c-am să mă răzgindesc. La revedere. 


Închide. la paharul de pe covor şi-l dă peste cap. 

j CUT TO: 
EXT. PARCARE.JINT. JEEP SEBASTIAN. SEARĂ. 


Sebastian e la volan. Motorul e oprit. Sebastian fumează, scrumînd pe geamul deschis. 


O priveşte pe Ileana, care se apropie de maşină, zimbind cu toată gura şi prostindu-se în 
timp ce se apropie de el. 


Ileana se urcă în maşină, îl îmbrățişează şi îl pupă. EI porneşte motorul şi demarează. 


ILEANA 
Băi, mori dacă-ţi spun ce mi s-a-ntîmplat azi! 


SEBASTIAN 
Ce ţi s-a-ntimplat, băi? 
(accentuează ultimul cuvînt, imitind-o) 


ILEANA 
A fost şedinţă. Cu toţi, toți, toţi, de ne sufocam acolo. Şi începe moşu' să le-arunce, una cite 
una. Da' degeaba-ţi povestesc, trebuia să le vezi fețele lor cînd îl auzeau. 


SEBASTIAN 


(face eforturi vizibile să fie prezent) 
De ce? Ce le-a zis? 

ILEANA 
(turuie) 

Păi, cea mai tare chestie, cu care i-a terminat, a fost că neapărat trebuie feţe noi pe sticlă... 
că trebuie oameni tineri... că, uite, toate televiziunile au bombe sexy pe ecran, numai noi 
n-avem... şi că nu-nţelege de ce... că numai la noi în televiziune sînt unele trăznet, ţinute în 
umbră. Mamă! Îngheţaseră toţi. Şi-o trînteşte moşu', din senin: "Arătaţi-mi şi mie pe ce post 
de televiziune vreţi voi, o fată mai drăguță ca... Ileana Mitici, de exemplu”. A fost foarte 
penibil. N-a scos nimeni o vorbă. Cred că m-ar fi omorît, dacă puteau. 


SEBASTIAN 
Dă-i încolo! Cît mai durează pîn-apari? 


ILEANA 
Păi, aici voiam s-ajung. Că m-a chemat moşu'-n birou, şi cu directoarea de programe - Puşi 
aia care plinge mereu - şi i-a dat sarcina: "Vezi ce idei are, îi dai emisiune, în două luni s-o 
văd pe post!" 


SEBASTIAN 
Două luni? E bine. 


ILEANA 
liii... opreşte un pic aici, să luăm bec şi scorţişoară! 

CUT TO: 
INT. DORMITOR ILEANA. ZI. 


Ileana doarme. Sebastian intră cu două căni de cafea şi le pune pe noptieră. Ileana se 
mişcă şi-şi scoate un picior de sub plapumă. Sebastian se apleacă şi o pupă pe talpă. Se 
aşează şi el pe pat. 


ILEANA 
(fără să deschidă ochii) 
Nu-nţeleg de ce nu se mai doarme dimineaţa în casa asta! 


SEBASTIAN 
Ti-am găsit idee de emisiune! 


Ileana deschide ochii. 


ILEANA 
(somnoroasă) 
Ce idee? 


SEBASTIAN 
Camera ascunsă. In direct. 


ILEANA 
Păi nu există. 


SEBASTIAN 
Tocmai. O inventam noi. 

CUT TO: 
EXT. ŞOSEA/INT. JEEP. ZI. 


Ileana conduce Jeep-ul lui Sebastian, cu mişcări foarte sigure. Are lămiia de începător în 
geam. 


ILEANA 
Normal că mă bag. Mi se face gol în stomac numai cînd mă gîndesc. Da' ţi-e clar c-o să fie 
prima şi ultima mea emisiune. 


SEBASTIAN 
Poate la ăştia. Să se oftice că ai făcut-o pe cont propriu, da-ţi zic eu c-o să fie punct ochit, 
punct lovit. Dup-aia o să ai oferte din toate părțile. 


ILEANA 
Dacă ne iese. 


SEBASTIAN 
N-are cum să nu ne iasă. Avem tot timpul. Plus camera de filmat. Ne jucăm de-a filmatu' 
pînă ne iese bine. 


ILEANA 
O să ne distrăm. 

FADE TO: 
INT. DORMITOR CASĂ ILEANA. DIMINEAȚĂ. 


Ileana îl filmează pe Sebastian, care e încă în pat (am văzut deja materialul filmat de ea). 


ILEANA 
Am visat groaznic toată noaptea şi mi-a părut bine că m-am trezit. Hai, wake up, că eu plec! 


SEBASTIAN 
Mai lasă-mă cinci minute! 


ILEANA 
Bine, dar nu mai mult! Vreau să te mai întreb vreo două chestii la care nu ne-am gîndit pînă 
acum. 


Ileana iese cu camera din dormitor. Sebastian stă în pat, într-o parte, cu ochii larg deschişi. 
PN: E . CUT TO: 
INT. BUCATARIE CASA ILEANA. DIMINEAȚA. 


Sint aşezaţi amindoi la masă, cu cafeaua în fată. Pe masă se află o farfurie cu nişte 
sanavişuri şi o fructieră cu banane şi mandarine. Sebastian vrea să-şi pună zahăr în cafea. 


ILEANA 
Nu-ţi mai pune, c-am pus eu. Cînd te laşi de fumat? 


SEBASTIAN 
O să mă las. 

ILEANA 
Păi să te laşi. 


Bea ultima gură de cafea. 
ILEANA (CONT'D) 
Trebuie să fug, că-ntirzii. 
i J CUT TO: 
EXT. CURTE ILEANA/INT. HOL CASA ILEANA. DIMINEAȚA. 


Sebastian o filmează pe Ileana traversind curtea. Cind ajunge la poartă, se mai întoarce o 
dată cu fața spre el. 


SEBASTIAN 
Fă-mi şi mie "sexy"! 


Ileana se întoarce cu tot corpul, îşi depărtează mîinile de corp şi-şi scutură foarte energic 


umerii şi sînii, într-o atitudine deloc sexy dar foarte comică. Sebastian ride. Ileana iese şi 
închide poarta după ea. 


sua E _ CUT TO: 
INT. BUCATARIE CASA ILEANA. DIMINEAȚA. 


Sebastian stă la masa care arată exact ca în secv. de mai devreme, plus farfuria cu piine şi 
ghiudem pe care şi l-a tăiat după plecarea Ilenei. Scrie ceva pe o foaie. 

Ş FADE TO: 
INT. BIROU. SEARA. 
Sînt reluate imaginile din secv. 38. 
ILEANA 
(către Sebastian) 

A Mie mi s-a făcut frică. Hai să ne oprim! Lasă-mă să vorbesc eu cu ei. 
Incepe să plingă. Sebastian o mingiie pe păr. 

SEBASTIAN 
Tine minte: cînd ţi-e frică de un lucru, nu există decit o singură soluţie - să faci ceva de zece 

ori mai greu. 


Se îndreaptă spre cameră şi se opreşte în fața ei. 


SEBASTIAN (CONT'D) 
E opt. 


Ileana a reuşit să-şi desfacă legăturile de la miini şi, profitind de faptul că Sebastian e cu 
spatele la ea pentru că se uită în camera de filmat, cu o repeziciune surprinzătoare, apucă 
un ghiveci şi-i dă lui Sebastian cu el în cap. Sebastian se clatină, fără să cadă şi se întoarce 
foarte mirat spre Ileana. 


ILEANA 
lartă-mă. 


Ileana se repede disperată la geam, îl deschide şi începe să urle. 

ILEANA (CONT'D) 
Nu trageţi! Sînt bine, n-am păţit nimic şi nici n-o să... 


Sebastian o ajunge din doi paşi şi o îmbrinceşte din fața geamului, trintind-o pe covor şi 
rămiînînd în dreptul geamului cu spatele spre exterior şi cu fața spre Ileana. 


SEBASTIAN 
Imbecilii ăştia sînt în stare să te împuşte pe tine din greşeală... Ai avut noroc! 
Ileana se uită deconcertată la Sebastian. Dă să spună ceva dar nu apucă, pentru că se 
aude o împuşcătură, urmată de alte două. Sebastian cade pe podea. Ileana se trinteşte în 
genunchi lingă Sebastian care nu se mişcă, dar o priveşte în ochi. 


ILEANA 


(strigă disperată) 
Nuuu! 


Se apleacă asupra lui. 


ILEANA (CONT'D) 
Te doare? Ce ai? Ce ti-au făcut? 


SEBASTIAN 


(zîmbind) 
Un fleac. M-au ciuruit. 

FADE OUT. 
FADE IN: 
EXT/INT. GARSONIERĂ SEBASTIAN. ZI. 


Ileana se îndreaptă către garsoniera lui Sebastian, intră în bloc şi apoi urcă în lift. Ajunge în 
fata uşii, descuie şi intră. Priveşte, puțin pierdută, în jur, apoi intră în cameră. Pe masă se 
află un vraf de scrisori. Ileana îşi face curaj şi deschide un plic. 


În acest timp, se aude vocea lui Sebastian. 


SEBASTIAN (V.0.) 
Dragostea mea, 

Află despre mine că aş vrea să fiu bine sănătos, să ne întîlnim în seara asta acasă şi să 
ridem de ăia şi să bem Jidvei şi pe urmă să ne iubim pînă la loc comanda. Numai că, acum, 
chestiile astea nu mai sînt posibile. Dacă vrei o explicaţie, o găseşti în garsoniera mea. 
Cheile sînt lîngă ascuţitori. 

Te rog să nu fii supărată pe mine, dar, vorba ta, n-am găsit altă rimă. Acum, te las. Ne 
vedem la camera ascunsă, în direct. Live. 


FADE TO BLACK. 


SFÎRŞIT 

